Dačić: Nastavak dijaloga kad dobijemo informacije\nMinistar spoljnih poslova Srbije Ivica Dačić izjavio je da će Beograd nastaviti dijalog sa Prištinom kada dobije konkretne informacije o ubistvu Olivera Ivanovića.\nZakon o ukidanju Specijalnog suda prosleđen vladi\nPredsedništvo parlamenta prosledilo je kosovskoj vladi predlog zakona o ukidanju Specijalnog suda, javljaju prištinski mediji. Predstavnici Demokratskog saveza Kosova napustili su sastanak, a sudbina ove inicijative sada je u rukama vlade Ramuša Haradinaja.\nR. Trajković: Takve izjave su davane i o podršci Ivanoviću\nBivša poslanica u Skupštini Kosova Rada Trajković rekla je Fonetu da "jako poštuje" izjavu predsednika Srbije Aleksandra Vučića o tome koliku ona podršku ima na Kosmetu.\nHaradinaj: Ubistvo Ivanovića tragedija, motivi nisu etnički\nHodžaj zabrinut zbog odnosa EU prema Kosovu\nZamenik kosovskog premijera Enver Hodžaj izrazio je zabrinutost zbog, kako tvrdi, "selektivnog pristupa koji se primenjuje prema zemljama regiona u strateškom dokumentu Evropske komisije o proširenju Unije".\nHaradinaj Meti: Evroatlanska budućnost Balkana nas ujedinjuje\nPremijer Kosova Ramuš Haradinaj sastao se danas sa predsednikom Albanije Iljirom Metom. “Evroatlanska budućnost Balkana je ono što nas ujedinjuje“, rekao je Haradinaj na sastanku.\nTužilaštvo demantuje vest o održavanju konferencije za štampu\nKancelarija glavnog državnog tužioca demantovala je informaciju da će glavni tužilac za region Mitrovice Šućri Sulja danas održati kofenernciju za štampu, na kojoj će, kako su ranije najavili pojedini mediji, objaviti rezultate analize snimaka sigurnosnih kamera sa mesta ubistva Olivera Ivanovića.\nDalibor Jevtić pozvan na Trampov molitveni doručak\nPotpredsednik Vlade Kosova i ministar za zajednice i povratak Dalibor Jevtić dobio je poziv da sa suprugom Milenom prisustvoje ovogodišnjem Nacionalnom molitvenom doručku u Vašingtonu.\nPriština uputila odgovor Beogradu o slučaju Ivanovića\nTači imenovao 21 državnog tužioca\nKosovski predsednik Hašim Tači je na predlog Tužilačkog saveta, u skladu sa ustavnim i zakonskim nadležnostima, imenovao 21 državnog tužioca pri Osnovim tužilaštvima na Kosovu.\n’’Ja kad pozovem, mnoge ne mogu da dobijem’’\n"Neće nam dozvoliti ulazak u Evropsku uniju bez jasno rešenog pitanja granica. Kako ćemo da ga rešimo, to je druga stvar. Hoćemo li da ga rešavamo ili nećemo? Narod će svakako na nekom referendumu morati da kaže šta misli o tome", rekao je predsednik Srbije Aleksandar Vučić.\nZeri: Priština veruje u nastavak dijaloga\nPredstavnici kosovske vlade izjavili su da veruju da će se dijalog Beograda i Prištine biti nastavljen uskoro i obećali da će biti transparentniji nego pre, preneo je prištinski Zeri.\n"Priče da je 2018. prelomna za Kosovo su bajke"\nPrvi potpredsednik vlade Ivica Dačić kazao je da ostaje pri stavu, te da ocene visoke predstavnice EU za spoljnu politiku i bezbednost Feredike Mogerini i evropskog komesara za proširenje Johanesa Hana da je 2018. godina prelomna za budućnost Kosova "predstavljaju bajke".\nMesec dana kosovskoj vladi za odluku o Specijalnom sudu\nKosovska vlada ima mesec dana za razmatranje inicijative za ukidanje Specijalnog suda, piše prištinska štampa, dodajući da premijer Ramuš Haradinaj nije hteo da komentariše odluku predsedništva kosovcke skupštine da prosledi inicijativu vladi.\n"Radimo da do novog sastanka dođe što je brže moguće, jer je to u interesu obe strane", kažu u Briselu za Tanjug.\n"Uključiti omladinu u sve procese"\nAmbasador misije OEBS-a na Kosovu Jan Bratu sastao se sa predsednikom opštine Gračanica Srđanom Popovićem. Nakon sastanka razovarali sa omladinom.\nHoti: Ne spekulišemo, čekamo reč tužilaštva\nU odsustvu bilo kakvih zvaničnih informacija o eventualnim pomacima u dosadašnjem toku istrage ubistva Olivera Ivanovića, u medijima na albanskom jeziku na KiM množe se spekulacije, a na jednu od njih, da je sa tim slučajem povezan Srbin, Milan Radojičić, reagovao je zamenik komandanta KP za sever Besim Hoti.\nKuoći: Obezbedićemo sigurnost\nKomandant Kfora general major Salvatore Kuoći posetio je danas opštinu Severna Mitrovica i sastao se sa šeficom Opštinske administracije Severna Mitrovica Adrijanom Hodžić. Tema razgovora bila je bezbednost građana u ovoj opštini.\nRadno mesto u radiju koji ne emituje program\nPredsednik Srbije Aleksandar Vučić rekao je, tokom nedavnog gostovanja na jednoj nacionalnoj televiziji, da je pronađen posao za momka iz Gornjeg Lukavca kod Osojana u lokalnom radiju "Bravo". Ta stanica ne radi i ne emituje program pune dve godine, navodi urednik Radio Goraždevca, jedinog medija na srpskom jeziku u Metohiji, Darko Dimitrijević.\nČižov: Ubistvo Ivanovića udarac za Srbiju\nUbistvo jednog od lidera kosovskih Srba, Olivera Ivanovića, zadalo je "ozbiljan udarac kako Srbiji, tako i dijalogu Beograda i Prištine, koji je Ivanović podržavao", izjavio je ruski ambasador u EU Vladimir Čižov.\nSDS traži smenu Marka Đurića\nSocijaldemokratska stranka pozvala je na smenu direktora kancelarije za KiM Marka Đurića, navodeći da Đurić iznosi optužbe na račun predsednika SDS Borisa Tadića i "crta nove mete".\n“Srbija da odustane od severa Kosova“\nProfesor američkog univerziteta Džon Hopkins Edvard Džozef rekao je da posle ubistva Olivera Ivanovića Srbija mora da shvati da mora odustati od severa Kosova.\nMiljaim Eminović predsednik Odbora za zajednice\nNa prvoj redovnoj sednici Odbora za zajednice Miljaim Eminović izabran je za predsednika tog tela.\nLjajić: Referendum možda dobro rešenje\nPotpredsednik Vlade Srbije Rasim Ljajić izjavio je da nije realno očekivati da se u unutrašnjem dijalogu o Kosovu dođe do kompromisnog rešenja i da bi referendum o tom pitanju možda bio dobro rešenje.\nHoti: Nema osumnjičenih, a ni informacija o ubistvu\nZamenik komandira kosovske policije za region sever Besim Hoti, izjavio je da se u slučaju ubistva Olivera Ivanovića sprovodi intenzivna istraga, ali da u ovom trenutku nema osumnjičenih niti informacija koje bi mogle biti objavljene u javnosti.\nNa zasedanju Sabora u maju o Kosovu\nPredsednica Evropskog pokreta Rada Trajković kaže za KTV da ne očekuje da će ubistvo Olivera Ivanovića biti rešeno dok ne padnu vlasti u Beogradu i Prištini.\nRadio "Bravo": Emitujemo program bez prekida\nDirektor radija "Bravo" iz Osojana kod Istoka, Radoš Repanović, demantovao je u pisanoj izjavi navode Radija Goraždevac da radio na čijem je on čelu ne emituje program.\nMinistarstvo kulture i informisanja Republike Srbije ukinulo je u septembru prošle godine Rešenje o dodeli sredstva za sufinansiranje projekta radija „Bravo“ iz Istoka jer ovaj medij „ne emituje radio program, odnosno ne proizvodi medijske sadržaje“, saznaje Udruženje novinara Srbije (UNS).\nHodžić: Nadam se da će Ivanovićevo ubistvo biti rasvetljeno\nŠefica administracije opštine Severna Mitrovica Adrijana Hodžić izjavila je danas da se nada da će ubistvo Olivera Ivanovića biti rasvetljeno i da institucije treba da učine sve kako bi odgovorni za ovaj zločin bili izvedeni pred lice pravde.\nPomoć poljoprivrednicima na Kosovu\nMinistar poljoprivrede Srbije Branislav Nedimović kaže da će Ministarstvo poljoprivrede izdvojiti dodatnih 200 do 300 miliona dinara direktne podrške poljoprivrednicima na Kosovu za nabavku mehanizacije, sadnog materijala za stočni fond.\nJakšić za referendum o Kosovu, ali u poštenim uslovima\nIzjašnjavanje građana Srbije na referendumu o Kosovu možda bi bilo pravo rešenje, ukoliko bi se on odvio u poštenim uslovima, kaže za RTV Kim, Marko Jakšić član predsedništva pokreta Srba sa Kosova „Otadžbina“.\nStefanović: Izjava profesora Džozefa skandalozna\nMinistar unutrašnjih poslova Nebojša Stefanović ocenio je da je izjava američkog profesora Edvarda P. Džozefa da je ubistvo Olivera Ivanovića možda ono što je Kosovu bilo potrebno, u svakom smislu skandalozna. Dodao je da se nada da takve izjave nemaju podršku zvanične politike SAD.\n“Samoopredeljenje neće glasati za ukidanje Specijalnog suda“\nPoslanica Skupštine Kosova iz pokreta Samoopredeljenje Aljbuljena Hadžiju najavila je da poslanici te stranke neće glasati za ukidanje Specijalnog suda pošto, kako je navela, "ne mogu podržati privatne inicijative".\n"Srbiji nije dostavljena nijedna informacija o ubistvu"\nDirektor Kancelarije za KIM Marko Đurić rekao je da ni sedam dana posle ubistva Olivera Ivanovića pravosudni organi u Srbiji nisu od Prištine dobili nikakve informacije o ovom zločinu.


Rusija obnavlja međunarodni avio-saobraćaj od 1. avgusta - Sputnjik Srbija\n04:34 28 Januar 2021\nRusija obnavlja međunarodni avio-saobraćaj od 1. avgusta\n13:07 24.07.2020 (osveženo 13:20 24.07.2020) Preuzmite kraći link\nRusija obnavlja međunarodni avio-saobraćaj od prvog avgusta, saopštio je premijer Rusije Mihail Mišustin.\nMeđunarodni letovi će se realizovati sa aerodroma iz Moskve, Moskovske oblasti, Sankt Peterburga i Rostova na Donu.\n„Doneta je odluka o obnavljanju međunarodnih avio-letova. Pritom smo se rukovodili epidemiološkom situacijom, pokazateljima oboljenja i principima reciprociteta“, rekao je premijer.\nPrema njegovim rečima, ta odluka će doprineti da se ubrza povratak državljana Rusije iz inostranstva.\nPotpredsednica ruske vlade Tatjana Golikova saopštila je da će Rusija obnoviti avio-saobraćaj samo sa tri zemlje – Velikom Britanijom, Turskom i Tanzanijom. Ona je istakla da se trenutno radi na proširivanju spiska zemalja.\n„Zašto tri zemlje? Zato što smo veoma oprezni kako obnavljanje međunarodnog avio-saobraćaja ne bi dovelo do pojave novih uvezenih slučajeva zaraze na teritoriji Rusije“, rekla je Golikova za „Rusija 24“.\ncivilni avio-saobraćaj, avio-saobraćaj, Rusija


Pionir spreman za Uniks - Evrokup, Košarka\nPionir spreman za Uniks\nAleksandar Milosavljević 30.01.2013., 13:15\nVeliki ispit očekuje košarkaše Crvene zvezde Telekom u večerašnjem duelu sa Uniksom iz Kazanja. Pobeda crveno belih bi ih ostavila u igri za plasman u četvrtfinale Evrokupa, dok bi im poraz znatno umanjio šanse.\nZvezda je startovala pobedom u 1. kolu nad Ulmom u Nemačkoj, pa su onda usledila dva poraza. Prvo su košarkaši Galatasaraja slavili u Pioniru, da bi potom Uniks bio bolji u Kazanju.\nUniks je priredio iznenađenje Galatasaraju u Istanbulu na početku Last 16 faze, ali je zato doživeo šok u Kazanju kada ga je savladao Ulm.\nRuska ekipa se trenutno nalazi na drugom mestu L grupe sa skorom 2-1 koliko ima i vodeći Galatasaraj. Crvena zvezda Telekom je trenutno na poslednjem mestu sa skorom 1-2 koliko ima i trećeplasirani Ulm, ali Nemci imaju bolju koš razliku.\nTrener crveno-belih Vlada Vukoičić naglašava da je glavni cilj njegove ekipe pobeda u večerašnjem duelu.\n“Naš primarni cilj je da pobedimo i ne bavimo se nikakvim kalkulacijama. Uniks je tim koji cele sezone pokazuje dva lica i može se reći da igra od sjaja do očaja. Eliminacija iz kvalifikacija za Evroligu na startu sezone ostavila je određeni trag. Mnogi igrači su upravo zbog tog takmičenja došli tamo i iako imaju velike ugovore, postoji određena vrsta razočarenja zbog pomenutog neuspeha. Treba da pokušamo da svojom dobrom igrom u odbrani i voljnim momentom poljuljamo njihovo samopouzdanje i pokažemo veću želju”, izjavio je Vukoičić.\nŠef stručnog štaba Uniksa Aco Petrović zna kakva atmosfera oečkuje njegovu ekipu u Pioniru.\n„Nema sumnje da će meč u Beogradu biti veoma težak. Ukoliko počnemo loše kao u Kazanju biće nam duplo teže da se vratimo“, istakao je trener ruske ekipe.\nCrvena zvezda je u ABA ligi nakon poraza od lidera Igokee u Laktašima od 77:80, savladala MZT Skoplje sa 87:72 i prekinula niz od tri vezana poraza u svim takmičenjima. Crveno-beli se nalaze na drugom mestu regionalne lige sa dve pobede manje od prvoplasirane Igokee.\nUniks je u 12. kolu VTB Ujedinjene lige poražen od Lijetuvos Ritasa u gostima sa 87:80 i zauzima 4. mesto u grupi A, dok su za vikend odigrali utakmicu Ruske profesionalne lige u kojoj su na svom parketu poraženi od Spartaka iz Primorja sa 69:70 i sada se nalaze na 6. mestu na tabeli najjačeg ruskog takmičenja.\nU dosadašnjem toku Evrokupa Crvenu zvezdu Telekom je predvodio Igor Rakočević koji ima učinak od 18,9 poena, 2,8 skoka i 2,8 asistencije u proseku po meču. Elton Braun je beležio 11,9 poena, 5,3 skoka, a Raško Katić 11 poena i 4,4 skoka u proseku po utakmici.\nNajbolji igrač Uniksa u Evrokupu je Čak Eidson koji prosečno beleži 17,3 poena, 4,7 skoka i 4,1 asistenciju. Veoma zapažene partije pružio je i Ian Vugiukas sa 14,7 poena, 5,9 skokova i 1,6 asistencija, a Kostas Kamakoglu ima učinak od 13,3 poena, 4,9 skokova i 2,6 asistencije.\nZa crveno-bele bi večeras trebao da debituje doskorašnji centar Lijetuvos Ritasa Predrag Samardžiski.\nVečerašnji duel u dvorani Pionir između Crvene zvezde Telekom i Uniksa zakazan je za 19 časova i 30 minuta. Karte za ovaj susret su rasprodate, a klub sa Malog Kalemegdana apeluje na sve navijače da ne ubacuju predmete u teren kako ne bi došlo do rigoroznih sankcija od strane rukovodstva Evrokupa.\nKK Crvena zvezdaKK Uniks\nPrethodna vest Sa Anom i Jelenom na Slovačku\nSledeća vest Vukić u PAOK\nSa Anom i Jelenom na Slovačku\nVukić u PAOK


Održana nacionalna radionica IMPULS projekta na temu «Poslovni model infrastrukture prostornih podataka Federacije BiH» i sjednica Vijeća IPP FBiH - Federalna uprava za geodetske i imovinsko-pravne poslove\nOdržana nacionalna radionica IMPULS projekta na temu «Poslovni model infrastrukture prostornih podataka Federacije BiH» i sjednica Vijeća IPP FBiH\nNacionalna radionica IMPULS projekta na temu „Poslovni model infrastrukture prostornih podataka Federacije BiH“ je održana u Sarajevu 25. juna 2019. godine.\nNa radionici su učestvovali članovi iz redova Vijeća IPP FBiH, radnih grupa Vijeća IPP FBiH (Radna grupa za institucionalna i pravna pitanja, Radna grupa za tehničke standarde, Radna grupa za komunikaciju i izgradnju kapaciteta i Radna grupa za poslovni model) i subjekata IPP FBiH (Agencija za vodno područje rijeke Save, Agencija za vodno područje Jadranskog mora, Federalni hidrometeorološki zavod, Federalni zavod za statistiku i Federalni zavod za geologiju).\nRadna grupa za Poslovni model IPP Federacije BiH je pripremila i prezentovala prvi draft Poslovnog modela IPP Federacije BiH, a jednu od uvodnih prezentacija je održao ekspert IMPULS projekta gospodin Lysell Gunnar, voditelj tima za izradu poslovnog modela IPP za Švedsku. Nakon prezentacije prvog drafta Poslovnog modela IPP u FBiH uslijedila je konstruktivna rasprava koja je rezultovala sugestijama da se Poslovni model IPP radi u saradnji s Subjektima IPP, kako bi bio primjenjiv u praksi.\nNakon radionice je održana i sjednica Vijeća IPP FBiH na kojoj su članovi komentarisali prvi draft Poslovnog modela, predloživši određenu doradu kako bi bilo jasno koje aktivnosti treba preduzeti ka implementaciji predloženog Poslovnog modela IPP. Takođe su razmatrani i koraci u izradi novog trogodišnjeg plana rada Vijeća IPP FBiH na osnovu planova njegovih radnih grupa.


Generalno se prihvata mišljenje da je reč sving u džez ušla iz sveta seksa, droge i hamburgera. Izvesna gospođa Delija „Šećer“ Braun, koja je prva, u jednom delikatnom trenutku, uzviknula svom čoveku, koji je tada plesao go – golcat,: „Ooooh, ljuljni ga malo!!!“, nije u stvari mislila na muziku (to swing, eng. – zaljuljati, ljuljati), već na nešto sasvim drugo (ili u stvari prvo). A ako se pri tome zna da u jugozapadnoj Alabami privilegiju da ga „ljuljnu“ imali samo oni, na ovaj ili onaj način, izuzetno obdareni muškarci. Bilo kako bilo, taj izraz se počeo primenjivati na vrstu muzike koja mogla da stavi stvari u pokret. Konačno, to se odnosilo i na vrstu džeza koju su svirali veliki orkestri koji su posebnu pažnju obraćali na pokretački ritam.\nJul 17, 2007 8:09 am


Brezovica: Francuski konzorijum tražio partnerstvo Pacolija - Ekonomske Vesti\n17. jun. 2016 Andrija Matić 0 Comments Bedžet Pacoli, Brezovica, Kancelarija za KiM, KiM, Marko Đurić, MDP Consalting Companie des Alpes\nFrancuski konzircijum „MDP Consalting Companie des Alpes“ nije u predvidjenom roku pružio dokaze da je obezbedio sredstva za realizaciju prve faze ulaganja u skijalište Brezovicu, pišu prištinski mediji.\nTaj konzorcijum je pokušao da za partnerstvo pridobije lokalne kompanije i biznismene, pre svega Bedžeta Pacolija, ali je ovaj to odbio. Isti odgovor na ponudu za partnerstvo stigao je i od turske firme „Limak“ koja takodje nije pokazala interes za ulaganje u skijalište, navodi se u novinskim izveštajima.\nFrancuski konzorcijum je do kraja maja trebalo da u prvoj fazi mobiliše 163 miliona evra, ali je vlastima u Prištini dostavio dokaze o samo 80 miliona evra.\nUkupna investicija u skijalište Brezovica trebalo je, prema sporazumu o koncesiji na 99 godina, da iznosi 410 miliona evra. Ugovor o javno-privatnom partnerstvu izmedju francuske kompanije i vlade u Prištini potpisan je 14. aprila 2015. godine. Vlada u Prištini obavezala se da sa 30 miliona evra finansira eksproprijaciju 3092 hektara zemljišta i 70 objekata u sklopu realizacije tog projekta.\nBeogradske Večernje novosti tvrde da je praktično do odustajanje Francuza došlo zbog pisama-upozorenja koje je investitorima uputila Kancelarija za KiM Vlade Srbije.\n← Priština odustala od Brezovice\nLagard Evropskoj uniji: Mnogo ste komplikovani! →\nĐurić potvrdio: Srpske opštine se pitaju za Trepču\n19. jan. 2015 Luka Matić Komentari su isključeni na Đurić potvrdio: Srpske opštine se pitaju za Trepču


Pavlović: Braća Djukanović stoje iza ubistva Duška Jovanovića\nPoslanik opozicionog Demokratskog fronta (DF) Koča Pavlović izjavio je danas da iza ubistva suvlasnika i glavnog urednika podgoričkog “Dana” Duška Jovanovića stoje premijer Crne Gore Milo Djukanović i njegov brat Aco Djukanović.\nPavlović je to objavio na svom Fejsbuk (Facebook) profilu i naveo da na to ukazuje nezavisna istraga koja je istraživala Jovanovićevo ubistvo i čiji su nalazi, kako tvrdi, pre tri meseca dostavljeni Tužilaštvu.\n“Već tri meseca Tužilaštvo ćuti, jer nalaz nezavisne istrage ukazuje da braća Djukanović stoje iza ubistva Duška Jovanovića”, napisao je Pavlović na Fejsbuku.\nPavlović je pre dva dana na konferenciji za medije izneo tvrdnju da su Jovanovića 2004. godine u Podgorici ispred redakcije “Dana” likvidirala tri člana italijanske, mafijaške organizacije “Sakra korona unita”.\nTa organizacija je, kako je on ranije naveo, bila partner premijeru Milu Djukanoviću u “poslu šverca cigareta ka Italiji”.\nDo sada nije dokazano da je Djukanović umešan u medjunarodni šverc cigareta iako je pred italijanskim pravosudjem vodjena dugogodišnja istraga obustavljena 2009. godine posle Djukanovićevog pojavljivanja pred tamošnjim pravosudjem.\nPremijerov brat Aco, kontroliše Prvu banku i važi za jednog od bogatijih i uticajnijih ljudi u Crnoj Gori.\nNije poznato ko je vodio nezavisnu istragu o ubistvu suvlasnika “Dana” i koliko su utemeljeni njeni nalazi, ali je pomenuto da je izveštaj Specijalnom tužilaštvu dostavio brat ubijenog Duška Jovanovića, Miško Jovanović.\nSpecijalno tužilaštvo Crne Gore se oglasilo u utorak, dan nakon što je Pavlović javno saopštio navode iz privatne detektivske istrage i navelo “da je formiran predmet koji je u fazi istrage”, ali da ne može saopštiti više informacija “zbog interesa postupka”.\nJovanović je ubijen 2004. godine u Podgorici ispred redakcije svog lista i taj zločin nije do kraja rasvetljen.\nZa saučesništvo u ubistvu zatvorom je kažnjen bivši karate šampion Damir Mandić, ali ubica i motiv zločina nisu rasvetljeni.


Kako unaprediti rad upravnog odbora\nKako unaprediti rad upravnog odbora - Audio verzija\nSvi direktori i vlasnici kompanija, koji zapravo predstavljaju glavne aktere korporativnog upravljanja označeni su kao ciljna grupa na koju je primarno usmeren specijalizovani seminar - kako unaprediti rad upravnog odbora. Predavanja koja će, tokom pomenute edukacije da drže osvedočeni stručnjaci za konkretnu oblast bez sumnje će pomoći i menadžerima pojedinačnih sektora, te svim osobama koje, u okviru svojih firmi posredno ili neposredno učestvuju u donošenju odluka. Preciznije rečeno, ona su namenjena svim radnicima u komapanijama u kojima postoje akcionarska društva, ali se naravno podrazumeva da su dobrodošli i oni koji su iz ličnih ili profesionalnih razloga zainteresovani za teme predviđene za obradu tokom naznačene obuke.\nPre nego što počne da se sprovodi navedeni obrazovni program, zainteresovani će morati da prođu kroz dve zvanične procedure. Prva je vezana za prijavljivanje na dati kurs, koje je moguće obaviti lično, u nekoj od preko 20 poslovnica Obrazovnog centra Akademije Oxford, kao i putem mejla ili telefona. Tom prilikom će ovlašćeni službenik izvršiti registraciju polaznika, unevši njihove podatke koji uključuju prezime i ime, tačan datum rođenja i broj mobilnog ili fiksnog telefona na koji mogu da budu kontaktirani radi naknadnih obaveštenja. Vrlo brzo posle toga, kandidati će dobiti zvanične informacije o datumu kada će se sprovesti druga procedura, tokom koje će biti upisani na pomenutu edukaciju. Tada je obavezno njihovo lično prisustvo i podnošenje odgovarajuće dokumentacije, o čijoj će ih sadržini nadležni na vreme obavestiti.\nU zaista bogatoj ponudi organizatora, svaki polaznik će moći da pronađe model pohađanja nastave koji mu najviše odgovara. Oni čiji izbor bude klasični kurs i obuka - kako unaprediti rad upravnog odbora imaće obavezu da, u naznačeno vreme dolaze u najbliže predstavništvo navedene institucije i tamo prate predavanja, u prostorijama koje su maksimalno prilagođene zahtevima savremenog obrazovanja.\nČasove je moguće pohađati i preko interneta, ali će kandidati koji se odluče za online nastavu imati zadatak da se za to blagovremeno pripreme. Oni će, naime morati da samostalno na svoj računar instaliraju namenski softver, za šta će dobiti sva uputstva koja su im potrebna. U slučaju da ne uspeju u tom poduhvatu, te im bude bila potrebna pomoć mogu se u svakoj poslovnici organizatora obratiti IT stručnjacima i dobiti odgovarajuću tehničku podršku.\nNezavisno od toga da li predavanja prate uživo ili online, polaznici mogu da rade u grupi, u paru ili pojedinačno. Oni koji odaberu individualnu edukaciju dobiće potpunu posvećenost ovlašćenog predavača i ostvariti odličnu komunikaciju sa njim, zahvaljujući čemu će brzo realizovati predviđene obrazovne ciljeve. Stručnjak koji je zadužen za podučavanje izlaže gradivo, tumači ga i ako je potrebno iznosi odgovarajuće primere, a potom podstiče kandidata da diskutuje, postavlja pitanja i iznosi svoje mišljenje. Dotični polaznik će, uz to uvek od profesora da dobije povratnu informaciju o ispravnosti svojih stavova, kao i potrebna objašnjenja u vezi sa tim, a takođe će imati priliku da predloži termine i učestalost održavanja časova, te datum stratovanja edukacije koji mu najviše odgovaraju. Uskoliko se sa takvim tempom rada saglasi nadležni predavač i koordinaror za nastavu u okviru institucije organizatora, kandidat koji radi samostalno neće morati previše da remeti svoj uobičajeni dnevni ritam, kako bi u njega uklopio angažovanje tokom seminara.\nRad u paru je još jedna opcija koja se nudi polaznicima, a treba napomenuti da i poluindividualna obuka i kurs - kako unaprediti rad upravnog odbora može da se sprovodi u skladu sa terminima koje definišu dotični kandidati, uz obavezu da oni odgovaraju i ostalim učesnicima u obrazovnom procesu, to jest predavaču i ovlašćenom predstavniku organizatora. Osobe koje odaberu ovakav pristup, znanja i veštine neće usvajati samo od svog profesora, već će imati priliku da uče i kroz sučeljavanje stavova sa svojim partnerom i međusobnu razmenu iskustava i informacija. Svaki član para u potpunosti dolazi do izražaja i priprema se da i u praksi vodi uspešan dijalog, uz toleranciju i poštovanje tuđeg mišljenja bilo da se ono podudara ili odstupa od njegovog sopstvenog.\nGrupna nastava je specifična obrazovna delatnost, u kojoj više učesnika zajedno pohađa časove. Kandidatima koji se izjasne za ovakav oblik rada treba napomenuti da je u nekim situacijama potrebno malo sačekati dok se grupa ne formira, to jest dok se za dotični tip edukacije ne prijavi dovoljan broj osoba. Pravilima je, naime definisano da jedna grupa mora da ima minimalno 4 člana, kako bi se ostvarila kvalitetna međusobna interakcija i postigli ciljevi konkretnog modela obrazovanja. Takođe je precizirano da na predavanjima ne može istovremeno biti više od osmoro polaznika, budući da bi tada bilo vrlo teško svima njima dati priliku da se na odgovarajući način iskažu i aktivno učestvuju u obuci. Još jedna važna karakteristika grupe je da svi njeni članovi moraju biti jednako tretirani, to jest niko se ne sme favorizovati u odnosu na ostale. Zbog toga njima neće biti dozvoljeno da određuju vreme kada će početi da se sprovodi program ili termine i učestalost održavanja časova, već će za to biti zadužen koordinator za nastavu u konkretnoj poslovnici navedene institucije. Nemoguće je, naime svim polaznicima izaći u susret i edukaciju organizovati tako da svima bude po volji, te se stoga naglašava da će svi članovi grupe imati obavezu da poštuju raspored koji im bude zvanično saopšten.\nU slučaju da predavanja žele da pohađaju radnici određenog preduzeća, sprovešće se korpoartivni seminar - kako unaprediti rad upravnog odbora, koji dotični kandidati mogu da prate uživo ili preko interneta. Ipak, valja istaći da kod ovog modela rada klasični časovi ne moraju da se drže samo u namenskim prostorijama najbliže poslovnice organizatora, već i u prostoru same kompanije za koju rade polaznici, ali i na nekom drugom mestu koje oni odaberu. Vazno je samo da je odgovarajuća lokacija pogodna za kvalitetno sprovođenje obrazovnog procesa, a o svim tehničkim uslovima koji u tom smislu moraju da budu ispunjeni će koordinator za nastavu u datoj poslovnici navedene institucije blagovremeno da obavesti osobu koju je ovlastila konkretna firma. Poenuta dva službenika će sporazumno da odrede i datum za početak edukacije, ali i vreme i ritam održavanja predavanja.\nKoje oblasti proučava stručni kurs i obuka - kako unaprediti rad upravnog odbora?\nKorporativni način upravljanja treba da uvažava prava akcionara koja su precizno definisana zakonom, ali i da obezbedi predviđeni nivo transparentnosti u poslovanju. Zbog toga će kurs i obuka - kako unaprediti rad upravnog odbora početi upravo upoznavanjem prisutnih sa podnošenjem finansijskih izveštaja, što se uglavnom radi kvartalno. Potrebno je, naime blagovremeno učiniti dostupnim sve informacije koje su na bilo koji način povezane sa akcionarskim društvom, što se svakako odnosi i na raspoloživa materijalna sredstva.\nStoga će se na narednim predavanjima predavači baviti postupkom upravljanja jednim akcionarskim društvom, gde je konkretni rukovodeći organ bitan, ali svakako ne jedini činilac. Zbog toga će kandidati biti upoznati i sa OECD principima, koje je definisala Organizacija za ekonomsku saradnju i razvoj, a prihvatile institucije u celom svetu. Njima je predviđeno da korporativno upravljanje mora da obezbedi jednak tretman svim akcionarima istog nivoa, kao i odgovarajuću zaštitu njihovih prava, ali i da sami akcionari mogu da traže zadovoljenje ukoliko na bilo koji način budu ugroženi. Svi nosioci interesa imaju, dakle ista prava i potrebno je da oni dinamično i kvalitetno sarađuju sa korporacijama, kako bi se održala finansijska stabilnost. Prisutni će biti upućeni i u načine za obezbeđivanje odgovarajuće javnosti u poslu, a biće im naglašeno da sam upravni odbor mora da zauzme odgovoran stav kako prema društvu, tako i u odnosu na same akcionare.\nU daljem toku časova koje obuhvata seminar - kako unaprediti rad upravnog odbora nadležni profesori će polaznicima objasniti odnos između akcionara i društva, te naglasiti da prava akcionara kao aktivnih učesnika u radu i odlučivanju Skupštine ne smeju da budu ograničena. Oni moraju da imaju pravo na glasanje, izbor članova uprave i deobu profita same korporacije. Prisutni će saznati i da akcionarima sav materijal i podaci važni za donošenje određenih odluka moraju biti stavljeni na raspolaganje, ali i da im treba ostaviti dovoljno vremena da se sa njima upoznaju pre održavanja sednice Skupštine. Prema odredbama Osnivačkog akta društva, preciziraće se određeni broj osoba koje će postati članovi Upravnog odbora, a biće definisani i kriterijumi za njihov izbor, o čemu će posebno govoriti ovlašćeni predavači.\nProfesori će se nadalje baviti evidencijom akcionara, te napomenuti prisutnima da postoji Centralni registar u kome su navedeni svi koji poseduju prava nad određenim hartijama od vrednosti. Kandidatima će, pri tom biti saopšteno da to mogu da budu isključivo pravna lica, tačnije rečeno banke, brokerska i dilerska društva, berze, društva za upravljanje fondovima, te inostrane depozitne organizacije i, svakako Narodna banka Srbije i Republika Srbija.\nDok se odvija obuka i kurs - kako unaprediti rad upravnog odbora, polaznici će dobiti informacije o propisanom postupku izdavanja Jedinstvene evidencije akcionara, što je moguće uraditi samo za one upisane u Centralni registar. Biće zatim reči o posebnom zahtevu za obavljanje ove procedure, a predavači će naglasiti kome on treba da se podnese i šta je obuhvaćeno ovim spisom. Nakon što se završi pomenuta edukacija, polaznici će potpuno razumeti koncepciju korporativnog upravljanja, kao i odnose koje je u tom smislu potrebno uspostaviti između upravnog odbora, akcionara, uprave i ostalih zainteresovanih lica u okviru ovog sistema.\nNa kom mestu i kada se odvija kurs i obuka - kako unaprediti rad upravnog odbora?\nEdukacija koja se organizuje za zaposlene u određenom preduzeću može da se sprovodi online ili prema standardnim principima, ali je važno napomenuti da klasični časovi koje obuhvata korporativni seminar - kako unaprediti rad upravnog odbora ne moraju da se održavaju samo u prijatnom ambijentu neke od poslovnica organizatora. Moguće ih je, zapravo pohađati i u radnom prostoru kandidata, ali i na svakom drugom mestu koje učesnicima u obrazovnom procesu odgovara, a na kome postoje adekvatni uslovi za neometani tok nastave. Za celokupan raspored rada, to jest za vreme i ritam sprovođenja predavanja, te datum startovanja programa biće zaduženi ovlašćeni predstavnik kompanije u kojoj rade kandidati i koordinator u datom predstavništvu pomenute institucije.\nSvi koji su na ovu obuku prijavljeni kao fizička lica mogu se, takođe opredeliti za klasičan tip časova, ali će se oni održavati uvek u određenom predstavništvu organizatora. Dotični kandidati će tamo da dolaze prema utvrđenom rasporedu i, u moderno opremljenim prostorijama pohađati predavanja.\nPolaznici koji odaberu online seminar moraju imati stabilnu internet konekciju, kao i sopstveni računar na koji su obavezni da, pre početka nastave instaliraju specijalni tip softvera. Ovaj postupak je prilično jednostavan i ne zahteva posebna informatička znanja, pa najveći broj kandidata uspeva da ga samostalno obavi. Međutim, uvek bude i onih koji se ne snađu najbolje, te je za njih u svakoj poslovnici pomenute institucije obezbeđena tehnička podrška.\nPosebno aktivan interaktivni metod učenja i podučavanja sprovodi se na predavanjima koja uključuje grupna obuka i kurs - kako unaprediti rad upravnog odbora. Tada kandidati rade zajedno, sarađuju, pomažu se i savetuju, ali i doprinose podizanju nivoa opšte motivacije tokom nastave. Da bi grupa mogla da funkcioniše na odgovarajući način, mora se strogo definisati najmanji, odnosno najveći broj njenih članova, te je tako precizirano da ovaj oblik edukacije ne može da startuje sve dok se minimalmo osmoro polaznika za to ne prijavi. Grupna predavanja u prisustvu manjeg broja osoba ne bi bila moguća, pošto nadležni predavač i kandidati ne bi uspeli da uspostave i održe poželjini nivo međusobne komunikacije i radne dinamike. Osim toga, u okviru jedne grupe ne može da deluje više od 8 osoba, jer bi u opštoj gužvi bio doveden u pitanje sam kvalitet obrazovnog procesa i pojedinci ne bi mogli na odgovarajući način da dođu do izražaja. O vremenu održavanja časova, datumu početka seminara, kao i o uopštenom tempu delovanja odlučivaće isključivo koordinator za nastavu u datom predstavništvu organizatora, a polaznici će morati da prihvate raspored koji budu dobili.\nS druge strane, termine i učestalost sprovđenja predavanja, kao i vreme početka programa mogu da odrede polaznici čiji izbor bude individualni kurs i obuka - kako unaprediti rad upravnog odbora. Svakako da je neophodno da taj raspored podrži ovlašćeni predavač, kao i zvanični predstavnik institucije organizatora, budući da se potrebe svih učesnika u obrazovnom procesu moraju uzimati u obzir. Iako profesor kod ovakvog tipa nastave obučava samo jednog kandidata i maksimalmo mu se posvećuje, on zapravo nastoji da ne prezentuje samo gotova znanja, već da polaznika podstakne na diskusiju, postavljanje pitanja, kao i na osporavanje onoga što je rečeno, naravno ukoliko je to u skladu sa njegovim stavovima. Takvim delovanjem proširuje i produbljuje njegova znanja i priprema ga za suptilno ali odlučno izražavanje sopstvenih stavova u realnim situacijama za koje se zapravo i obučava.\nOsobe koje žele da rade u paru, to jest da časove pohađaju zajedno sa još jednim kandidatom mogu da se odluče za poluindividualni model edukacije. Tada polaznici prate predavanja ovlašćenog stručnjaka, usvajaju prezentovana znanja, ali svakako uče i u međusobnom sučeljavanju stavova i mišljenja, te u stalnoj razmeni informacija i iskustava. Među partnerima uvek mora da postoji spremnost za saradnju i ispoljavanje tolerancije, a oni svakako treba i da usmeravaju jedno drugo na putu ka uspehu. I za ove polaznike važi privilegija da, uz saglasnost svoga profesora i koordinatora za nastavu u određenoj poslovnici organizatora mogu da odrede termine održavanja časova, vreme početka edukacije i tempo obrazovnog rada u celini.\nPo kom principu se sprovodi stručni seminar - kako unaprediti rad upravnog odbora?\nKandidati koji najbolje rade u izrazito aktivnom okruženju kome doprinosi prisustvo velikog broja ljudi, mogu da odaberu grupnu obuku i kurs - kako unaprediti rad upravnog odbora. Tada se nastava sprovodi u saradničkoj atmosferi, gde se polaznici međusobno upoznaju, pomažu se i solidarišu, tako da će se i oni stidljiviji pod uticajem drugih osmeliti da slobodno iskazuju svoje stavove. Grupa deluje kao celina i svi njeni članovi zajedno ostvaruju ciljeve i zadatke, iz čega proizilazi i pravilo da nijedan kandidat koji se na ovakav način edukuje ne sme biti doveden u povlašćeni položaj u odnosu na ostale. Stoga nijednom od njih neće biti omogućeno da utiču na raspored rada prema svojim obavezama i navikama, već će morati da se strogo pridržavaju termina i ritma predavanja koje odredi koordinator za nastavu u okviru institucije organizatora.\nU širokom dijapazonu različitih oblika obrazovnog rada nalazi se i poluindividualni seminar, koji zajedno pohađaju dvoje polaznika. Oni funkcionišu kao tandem, jedno drugom predstavljaju oslonac, pomažu se i sarađuju. Proširuju i produbljuju svoje znanje ne samo slušajući predavanja ovlašćenog eksperta, već i razmenjujući mišljenja, usaglašavajući stavove i učeći se toleranciji. Partneri u nastavi mogu da se dogovore kada bi im oboma najviše odgovaralo da ovaj program počne da se sprovodi, kao i koji bi termini i ritam rada najmanje uticali na njihov uobičajeni dnevni tempo. To će saopštiti svom profesoru i ovlašćenom predstavniku organizatora, i ako oni prihvate predlog moći će da bez većih odricanja pohađaju naznačenu edukaciju.\nIsta privilegija obezbeđena je i polaznicima za koje se organizuje individualni kurs i obuka - kako unaprediti rad upravnog odbora, kada ovlašćeni predavač podučava samo jednog kandidata. U takvim uslovima on mu, naravno poklanja svu moguću pažnju i nastoji da tok edukacije prilagodi njegovim sposobnostima, predznanju i mogućnostima. Ima odličan uvid u napredak konkretnog polaznika, te može u skaldu sa tim u svoj način rada da unosi odgovarajuće izmene, kako bi se postigli bolji rezultati. Osobe koje samostalno pohađaju predavanja brzo mogu da steknu samopouzdanje i sagledaju svoja postignuća u konkretnoj oblasti, a takođe će biti u prilici da, ukoliko je to potrebno od predavača traže dodatna objašnjenja i tumačenja za konkretne pojmove i situacije.\nBilo da nastavu prate pojedinačno, u paru ili u grupi kandidati mogu da rade na standardni način ili preko interneta. Oni koji se opredele za prvu opciju, dolaziće u određenim terminima u najbliže predstavništvo organizatora i u tamošnjim savremeno opremljenim prostorijama pohađati predavanja. Polaznici koji budu zainteresovani za online edukaciju imaće obavezu da, pre početka sprovođenja časova na svoj računar samostalno instaliraju specijalnu vrstu softvera. Sva je prilika da će to većina njih uspeti sapostalno da uradi, pošto je reč o prilično jednostavnom zadatku. No, ukoliko budu imali nekih problema, pitanja ili nedoumica mogu se svakog dana, tokom radnog vremena obratiti informatičkim stručnjacima, zaposlenim u svakoj poslovnici naznačene obrazovne institucije.\nPosebno je za kandidate koji rade u određenoj kompaniji kreiran korporativni seminar - kako unaprediti rad upravnog odbora, koji takođe može da se pohađa uživo ili online. Razlika je u tome što se klasični časovi ne moraju održavati samo u nekom predstavništvu organizatora već, po želji kandidata u njihovom radnom prostoru ili na ma kojoj lokaciji gde postoje uslovi za kvalitetno sprovođenje edukacije. Firma u kojoj rade polaznici zvanično će ovlastiti svog predstavnika, a njegov zadatak će, između ostalog biti i da se sa koordinatorom za nastavu u okviru institucije organizatora dogovori oko vremena startovanja programa, kao i u vezi sa terminima i ritmom održavanja predavanja.\nKoliko je planirano da traje obuka i kurs - kako unaprediti rad upravnog odbora?\nOrganizator nastave je predvideo da će se predavanja koja će stručnjaci držati u okviru ove edukacije odvijati u toku 270 minuta, to jest 6 školskih časova. Ona će se sprovoditi u formi dvočasa, koje će polaznici pohađati za vreme 3 dana.\nPoluindividualni kurs i obuka - kako unaprediti rad upravnog odbora, kao i edukacija koju istovremeno pohađaju dvoje kandidata takođe će trajati 6 školskih časova, ali njihov raspored ne mora da bude isti kao što je pomenuto. Ovde će naime o rasporedu rada, uz saglasnost svojih profesora i koordinatora za nastavu u okviru institucije organizatora da odlučuju sami polaznici.\nSlična je situacija i kod korporativne obuke, koja se takođe sprovodi u toku 270 minuta, ali termine časova i njihovu učestalost sporazumno određuju ovlašćeni predstavnik firme, koja svoje radnike upućuje na edukaciju i koordinator za nastavu u datom predstavništvu naznačene institucije.\nNavedeni raspored rada važi isključivo za grupni seminar - kako unaprediti rad upravnog odbora, pošto kod ovog modela o tome odlučuje isključivo ovlašćeni predstavnik organizatora, a od polaznika se očekuje da slede definisani ritam obuke.\nSpisak gradova za kurs i obuku "Kako unaprediti rad upravnog odbora"


Zastupnica SBB-a U Predstavničkom domu Parlamenta BiH Edita Đapo na današnjoj sjednici uputila je pitanje predsjedavajućem Vijeća ministara BiH Zoranu Tegeltiji koje se tiče položaja policijskih službenika u agencijama na državnom nivou.\n– Putem medija mogli smo pratiti agoniju kroz koju već godinama prolazi Sindikat policiskih službenika na državnom nivou, pokušavajući uspostaviti socijalni dijalog s Vijećem ministara BiH. Policijski službenici na državnom nivou odavno se opravdano bore za poboljšanje uslova rada kao i povećanja primanja, koja su iznimno mala u poređenju sa obimom i težinom posla koji obavljaju. Zaposleni sa srednjom stručnom spremom u policijskim organima Bosne i Hercegovine rade za platu od 665 KM, koja uz policijski dodatak iznosi 897 KM. Prema Zakonu o platama u institucijama Bosne i Hercegovine policijski službenici i zaposlenici nemaju dodatke na djecu, na školovanje, nemaju čak ni osiguranje od posljedica nesretnog slučaja, nemaju sistematske preglede, a nose oružje, nemaju pravo na obračun penzija kao i svi drugi policijski službenici u državi – navela je Đapo.\nUprkos nedovoljnim ljudskim kapacitetima, policijski službenici Granične policije BiH, SIPA-e, Direkcije za koordinaciju policijskih tijela i Službe za poslove sa strancima BiH, svakodnevno daju izuzetno veliki doprinos u sprečavanju ilegalnih migracija, obezbjeđenju ljudi i objekata, borbi protiv organiziranog i prekograničnog kriminala, te drugih najtežih krivičnih dijela.\nUprkos tome, njihova primanja su niža u odnosu na njihove kolege na nižim nivoima vlasti, što je destimulirajuće i potiče odliv kvalitetnih kadrova sa državnog niva. Zbot toga pitam Vijeće ministara i predsjedavajućeg gospodina Tegeltiju, koje aktivnosti su poduzeli kada je u pitanju povećanje ličnih dohodaka policijskim službenicima na nivou BIH, znajući da su trenutno najlošije plaćeni, a obavljaju vrlo odgovorne poslove i zadatke, pogotovo iz nadležnosti Tužilaštva BiH – navela je Đapo.\nKonkurs za prijem zaposlenika na Univerzitetu u Mostaru, objavljen u "Večernjem listu" 27. 4. 2021. godine


Lajčak-Palmer: Rješenje za Zajednicu opština sa srpskom većinom naći u dijalogu - BIGportal.ba\n1 Juna, 2021 1 Juna, 2021 0387\nSpecijalni izaslanik EU za dijalog Beograda i Prištine Miroslav Lajčak i zamjenik pomoćnika američkog državnog sekretara Metju Palmer izjavili su da je na stranama u dijalogu da pronađu rješenje u vezi sa pitanjem Zajednice opština sa srpskom većinom.\nZa razliku od Lajčaka koji nije komentarisao pitanje završetka dijaloga, Palmer je izričito rekao da SAD očekuju da se dijalog završi uzajamnim priznanjem Kosova i Srbije.\nU obraćanju novinarima po završteku dvodnevne posjete Prištini, Lajčak je rekao da bi 2021. godina trebala da bude dobra za odnose između EU i zapadnog Balkana.\nDošli smo u Prištinu da bismo demonstrirali transatlantsku saradnju, uoči junskog sastanka premijera samoproglašenog Kosova Aljbina Kurtija i predsjednika Srbije Aleksandra Vučića – istakao je Lajčak.\nU novembru će, najavio je Lajčak, biti održan samit EU i to je prilika da se dogodi napredak za zapadni Balkan.\nSa druge strane, Palmer je ponovio više puta da je “glavni cilj dijaloga uzajamno priznavanje i koraci na putu dvije zemlje ka članstvu u EU”.\nSAD su partner u procesu i vizija SAD je unapređenje dijaloga ka postizanju konačnog sporazuma – rekao je Palmer naglašavajući da je stav SAD da bi rješenje pitanja Zajednice opština sa srpskom većinom trebalo da nađu strane u dijalogu.\nPredsjednik privremene vlade Kosova Aljbin Kurti izjavio je danas u Prizrenu da SAD i EU ne vrše pritisak na prištinske vlasti da se nastavi dijalog sa Beogradom, ali je, kako su prenijeli mediji na albanskom jeziku, potvrdio da će se sastanak delegacija Beograda i Prištine u Briselu održati sredinom juna.\nNema pritiska, diskusije su u toku, dijalog će biti principijelan, biće fer, jer Kosovo nije objekat – rekao je Kurti.\nGovoreći o pitanju Zajednice opština sa srpskom većinom, on je rekao da “na Kosovu ne može postojati monoetničko udruženje”.\nNeophodno je da se integrišu svi građani, bez obzira na etničku pripadnost, a ne da se prave zgrade koje ih dijele – dodao je Kurti, potvrdivši da su Lajčak i Palmer na sastanku sa njim iznijeli stav da će pitanje rješenja Zajednice opština sa srpskom većinom biti riješeno u direktnim pregovorima Beograda i Prištine.\nLajčak i Palmer sutra će boraviti u Beogradu gdje bi trebalo da se sastanu sa predsjednikom Srbije Aleksandrom Vučićem.\nGrčka odgovorila da li je to priznanje Kosova


Sastanak ministra Stefanovića sa ambasadorom Republike Koreje Čeom | Ministarstvo odbrane Republike Srbije\nSastanak ministra Stefanovića sa ambasadorom Republike Koreje Čeom\nPotpredsednik Vlade i ministar odbrane dr Nebojša Stefanović sastao se danas sa ambasadorom Republike Koreje Hjong-Ćan Čeom.\nMinistar Stefanović istakao je prijateljske odnose Republike Srbije i Republike Koreje i uzlazni trend bilateralne saradnje na brojnim poljima. On je dodao da postoje potencijali da se i saradnja u oblasti odbrane unapredi i uskladi sa ukupnim odnosima dve zemlje, posebno na polju vojnotehničke saradnje.\nMinistar Stefanović uputio je poziv korejskoj strani za učešće na sajmu „Partner“ u Beogradu, ističući da će to biti odlična prilika da se sagledaju kapaciteti i mogućnosti za saradnju kompanija odbrambene industrije i ministarstva odbrane dveju zemalja.\nStefanović se zahvalio na donaciji koju je Republika Koreja uputila Vojnomedicinskoj akademiji u proteklom periodu, kao i na drugim donacijama korejske strane Srbiji u borbi protiv Kovida-19.\nAmbasador Če istakao je da su bilateralni odnosi dve zemlje dobri i izrazio uverenje da će u narednom periodu biti i unapređeni, uključujući i oblast odbrane. On je preneo spremnost korejske strane da se usaglasi i potpiše Sporazum o saradnji u oblasti odbrane između Vlade Republike Srbije i Republike Koreje, kao pravni okvir koji će omogućiti dalji razvoj saradnje u različitim oblastima.\nAmbasador Republike Koreje uputio je poziv ministru Stefanoviću za učešće na ministarskom sastanku Ujedinjenih nacija, posvećenom mirovnim operacijama, koji će biti održan u decembru 2021. godine u Seulu.\nAmbasada Republike Koreje donirala je i na današnjem sastanku Ministarstvu odbrane 1.000 zaštitnih maski.


PS, finale plej-ofa: Zvezda uzvratila udarac Partizanu za 1-1 u seriji, čak četiri gola Popravke\nPS, finale plej-ofa: Zvezda uzvratila udarac Partizanu za 1-1 u seriji, čak četiri gola Popravke Featured\nHokejaši Crvene zvezde savladali su Partizan rezultatom 5:3 (1:2, 3:1, 1:0), u drugom meču finala plej-ofa Prvenstva Srbije igranom u ponedeljak uveče u ledenoj dvorani "Pionir" i na taj način izjednačili rezultat u seriji na 1-1.\nSjajna borba "večitih rivala" za šampionsku titulu imaće najmanje još dve epizode. Posle prvog ovosezonskog trijumfa Partizana nad najljućim protivnikom (5:4), u prvom meču finalne serije igranom u petak, Crvena zvezda je uzvratila aktuelnom šampionu istom merom i vratila potpuni egal u finalnu seriju. Crveno-beli su drugi duel odigrali značajno bolje nego rival, više pretili golu protivnika (odnos šuteva 39-23), ali do trijumfa su stigli najviše zahvaljujući izvanredno raspoloženom Pavelu Popravki koji je čak četiri puta zatresao mrežu svog nekadašnjeg kluba.\nPrvi strelac i asistent ligaškog dela sezone još jednom je potvrdio izvanrednu formu u kojoj se nalazi ove sezone, ali i pokazao koliko dobro poznaje crno-bele, jer im je u četiri ovosezonska susreta dao čak devet golova, uz četiri asistencije. Uz reprezentativca Srbije, strelac za Crvenu zvezdu bio je i slovački internacionalac Lukaš Klima, dok su odlične partije pružili i ruski napadač Dmitrij Markelov sa tri asistencije, odnosno Slovenac David Sefič sa dva dodavanja za gol.\nU redovima Partizana po jedan pogodak postigli su Dimitrije Filipović, Marko Brkušanin i Anton Žukov, a njihovo najboljeoružje iz prvog meča, "pauer plej" ovog puta proradilo je samo jednom (kod gola ruskog internacionalca), delom i zbog činjenice da su Zvezdini hokejaši odigrali vrlo disciplinovano i zabeležili samo tri kazne u ovom derbiju (naspram 26 minuta u prvom meču serije).\nCrveno-beli hokejaši imali su inicijativu u uvodnom delu prvog perioda, zabeležili više udaraca na gol, ali su na pogodak čekali sve do 18. minuta kada je posle jedne nedovoljno dobre intervencije nakon šuta Markelova, golman Partizana Aleksej Trifonov (ukupno 34 odbrane na meču) poslao pak pravo na palicu Pavelu Popravki. Međutim, crno-beli su na izjednačenje čekali tek pola minuta, pošto je posle jednog kontranapada Dimitrije Filipović sjajnim solo prodorom, košarkaškim žargonom rečeno "koust tu koust", prevario odbranu Zvezde i poravnao rezultat. Već u sledećem minutu Partizan stiže do potpunog preokreta, pošto je i Marko Brkušanin poveo jedan kontranapad, a potom ga završio pogotkom u donji levi ugao zaklonjenog Petra Hričine (20 odbrana) za vođstvo crno-belih od 2:1 na kraju prvog perioda.\nHokejaši Partizana slave gol u drugom meču finala plej-ofa Prvenstva Srbije\nKrenulo je "spuštenih gardova" u nastavku, u kojem su se šanse naizmenično ređale na obe strane. U 27. minutu Zvezda uspeva da kruniše inicijativu i posle akcije istih aktera kao kod prvog gola. Markelov je šutirao, a Pavel Popravka odbitak poslao u mrežu za 2:2. Samo tri minuta kasnije nova radost za navijače crveno-belih. Ekipa Nenada Milinkovića imala je "pauer plej", David Sefič odlično je prošao oko gola Trifonova, a zatim vratio pak pred golmanski prostor Partizana gde ga je na drugoj stativi sačekao Lukaš Klima za novi preokret.\nBio je to tek deo uzbuđenja u drugoj trećini, pošto su u 34. minutu i crno-beli realizovali svoju prednost igrača više. Kružio je pak oko zone Crvene zvezde, stigao do Igora Zubova koji je šutirao sa plave linije, a Anton Žukov koji je u tim momentima bio iza gola, odlično reagovao, pokupio pak i ubacio odbitak u mrežu Hričine za 3:3. Ni tu nije zaključena lista strelaca u drugom periodu, jer su kazne još jednom skupo koštale Partizan, i to samo minut i po kasnije, kada je Sefič na levom krilu pronašao zaboravljenog Popravku koji postiže "het-trik" za vođstvo od 4:3.\nIzvanredna borba viđena je i u poslednjih 20 minuta. Završni period počeo je u napadima Zvezdinih hokejaša koji se nisu zadovoljili vođstvom, već su pokušali da rezultatski reše ovaj susret već u začetku treće trećine. Crno-beli su uspeli da odbrane svoj gol, a zatiim i uzvratili, zaigrali agresivnije u nastojanju da dođu do izjednačenja, ali ih je u toj nadi "presekao" novi, četvrti gol izvanrednog Popravke u 49. minutu, za ogromnih 5:3 koje Partizan do kraja susreta nije uspeo da sustigne.\nZvezda je do kraja odigrala disciplinovano, bez kazni, dok je posle isključenja Antona Žukova u 56. minutu bilo jasno da Partizan teško može da se rezultatski vrati u igru, iako je u samoj završnici pokušao i da povlačenjem golmana sa leda vrati neizvesnost u meč, ali nije vredelo. Crvena zvezda ovom pobedom izjednačila je rezultat u seriji na 1-1 i tako finalnu seriju praktično vratila "na početak".\nHokejaši Crvene zvezde slave gol u drugom meču finalne serije plej-ofa\nU kom smeru će ona dalje ići pokazaće naredni, treći meč serije koji se igra u petak, 18. marta u 17.30 časova, a nominalni domaćin ovog puta biće Partizan. Četvrta utakmica na programu je već dva dana kasnije u istom terminu, dok bi se eventualna "masjtorica" igrala u utorak, 22. marta.\nElektronski zapisnik sa drugog meča finala između Crvene zvezde i Partizana možete da pogledate OVDE.\nPartizan – Crvena zvezda (nedelja, 20. mart, ledena dvorana "Pionir")\nMore in this category: « PS, finale plej-ofa: Partizan ubedljivo savladao Zvezdu i stigao na korak do 20. titule\tPS, plej-of: Partizan igra za 20. titulu, Zvezda za peti meč, "majstoricu" želi i NS Stars »


Makron: Potrebno pojačati moći Evropske unije\nTanjug 9. maja 2021. 18:43\nPARIZ – Predsednik Francuske Emanuel Makron izjavio je danas da su nacionalne podele tokom pandemije kovid-19 naglasile potrebu da se pojača snaga Evropske unije, pošto je otvorio konsultacije o budućnosti Evrope na događaju koji je skoro otkazan zbog unutrašnjih prepirki.\nU govoru iz TV studija francuski predsednik je rekao da se nada da će konferencija Budućnost Evrope, kontinuirani niz događaja i onlajn istraživanja javnog mnjenja, ojačati donošenje odluka na nivou EU, preneo je britanski list „Gardijan“.\nMakron je izbegao spominjanje promene ugovora kako bi nadležnosti prebacio na institucije EU sa nacionalnih vlada, čemu se žestoko usprotivio veliki broj vlada država članica koje bi mogle biti primorane da kao odgovor pokrenu referendume.\nUmesto toga, opširno je govorio o poteškoćama tokom pandemije koje su nastale u koordinaciji napora usled nedostatka centralnih ovlašćenja u zdravstvu i problema u donošenju odluka koji je „ugušen našim procedurama“.\nBili smo podeljeni neko vreme kada je reč o kupovini maski ili zatvaranja granica, čak i oko fonda za oporavak, rekao je Makron.\n„Naša evropska demokratija predstavlja kompromis u postizanju ravnoteže i to je nešto što moramo zaštititi poput blaga, jer izbegava bilo kakvu hegemoniju. Slabost je i kada smo zadavljeni u sopstvenim procedurama… Moramo pronaći efikasan put napred sa ambicijom da prebrodimo krize i izbegnemo nedonošenje odluka“, naglasio je predsednik Francuske.\nMakron je rekao da je Konferencija o budućnosti Evrope, prvi put predložena pre tri godine, prilika da se odluči šta bi EU želela za 10 do 15 godina.


Beogradski startap Farmia prima €25.000 investiciju za modernizaciju stočne industrije – Startit\nBeogradski startap Farmia prima €25.000 investiciju za modernizaciju stočne industrije\nFarmia je startap iz Beograda koji želi da transformiše ogromnu i zastarelu industriju kupoprodaje stokom. Ovu ekipu i njihovu ambicioznu viziju ekskluzivno smo prikazali pre mesec dana u ovom članku.\nSrećni smo što sada možemo da objavimo i vest da Farmia dobija investiciju od Elevena, u Srbiji dobro poznatog sofijskog akceleratora, uz njihove standardne uslove — €25.000 za 8 posto udela u firmi. Farmia je još jedan u nizu finansiranih startapa koji su pokrenutih od strane polaznika Startap Akademije.\nOd rada na startapu posle posla do fokusa\nFarmia je jedan od prvih startapa koji su ušli u pre-alpha inkubator SEE ICT-a,a s obzirom na to da su momci demonstrirali posvećenost dolazeći svaki dan posle posla da rade na svom startapu, nije bila teška odluka da ih preporučim Elevenovcima.\nJedna od najvećih prednosti uzimanja investicije je upravo mogućnost da ostavite postojeći posao i fokusirate se na radu na svom poduhvatu. Momci iz Farmije kažu da su izabrali Eleven i zbog dobrih iskustava preduzetnika koji su već prošli kroz njihov program, i mreže kontakata koja će im biti potrebna da bi došli u poziciju da ostvare svoju viziju modernizacije jedne konzervativne industrije.\nFarmia je drugi startap iz Srbije koji dobija priliku da se pridruži novoj klasi ovog akceleratora, nakon novosadskog Yanadoa o kome smo pisali ovde, a kroz njihov program su od srpskih startapa već prošli Datamaid, Vetcloud, Casetrek i Wobeek.


Grci očajni: Sve je jasno, hoće da nas smrve\nMondo\t13.07.2015 20:11\nGrčka treba u naredna tri dana da na vladi i u parlamentu usvoji neophodne zakone kako bi dobila treći paket pomoći, izjavio je finski ministar finansija Aleksander Stub nakon sastanka Evrogrupe.\nPosle sastanka ministara finansija zemalja Evrogrupe Stub, inače jedan od najtvrđih zastupnika oštrog stava prema Atini, je rekao da je ostvaren veliki napred u razgovorima sa Grčkom, ali da su ministri finansija Evrozone uslovili pomoć dalekosežnim uslovima.\nAgencija Asošiejtid pres ocenjuje da se Grčka danas približila sporazumu s evropskim kreditorima kojim bi izbegla trenutni finansijski kolaps, ali koji će doneti nove poteškoće njenim grđanima već umornim od štednje.\nPredlog ministara finansija Evrozone s novim teškim uslovima za Grčku je "veoma loš", ali Atina pokušava da nađe rešenje za prevazilaženje krize, rekao je večeras u Briselu izvor iz grčke vlade.\n"Tekst je u celini veoma loš. Pokušavamao da nađemo rešenja", rekao je ovaj zvaničnik povodom dokumenta u kojem se spominje i privremeni izlaz Grčke iz evrozone.\nBritanski "Gardijan" preneo je da je jedan grčki zvaničnik rekao da je Atina odbila dva najspornija predloga iz tog dokumenta - stavljanje imovine u vrednosti od 50 milijardi evra u fond kojim bi raspolagala EU i "privremeni" izlazak Grčke iz Evrozone.\nJedna od lidera iz vladajuće koalicije Panos KAnenos je tvitovao da je "sada jasno da (Nemci, pre svega) hoće da nas smrve".\nU Briselu je danas popodne počeo nakon sastnaak ministara finansija počeo i vanredni samit lidera zemalja devetnaest članica Evrozone na kome bi trebalo da se donese konačna odlika da li će Grčka ostati u toj grupi ili će biti primorana da iz nje izađe.\nLideri raspravljaju o predlozima do kojih su došli ministri finansija. Prema onome što je procurelo sa sastanka, Nemačka praktično traži da se Grčkoj odredi stratelj, odnosno da ta zemlja izdvoji sredstava u iznosu od 50 milijardi evra u fond u inostranstvu, kao i da kontrolu privatizacije i reformi nadzire telo EU koje bi bilo smešteno u Atini.\nMinistri finansija Evrozone završili su danas popodne dvodnevno zasedanje o novom predlogu reformi u Grčkoj koje bi trebalo da joj omogući finansijsku pomoć, a o nerešenim pitanjima razgovore nastavljaju lideri 19 zemalja Evrozone.\n"Ministri finansija su završili svoj sastanak, predali su štafetu liderima na samitu. Postignut je napredak - koliki ostaje da se vidi", objavio je na svom Twitter nalogu ministar finansija Finske Aleksander Stub, preneo je "Gardijan".\nKako će stvar okončati lideri ne zna se, ali nemačka kancelarka Angela Merkel je po dolasku u Brisel na samit Evrozone o Grčkoj poručila da sporazuma neće biti po svaku cenu, dok je francuski premijer Fransoa Oland rekao da će sve biti učinjeno da do dogovora dođe.\nS druge strane stola, premijer Grka Aleksis Cipras, poručuje da su spremni za dogovor sa kreditorima.\n"Najvažnija valuta je izgubljena. To je poverenje. Neće biti sporazuma po svaku cenu", izjavila je kancelarka Nemačke, najvećeg grčkog kreditora i predvodnika tvrde struje kada je reč o restrukturisanju i otpisu grčkog duga, preneo je "Gardijan".\nPremijer Francuske, koju smatraju saveznikom Grčke, je, pak rekao novinarima da će na sastanku biti učinjeno sve što je moguće da budu prihvaćene reforme koje je predložila Grčka u zamenu za dobijanje preko potrebne finansijske pomoći.\n"Ovo nije samo pitanje Grčke, ovde se radi o Evropi", upozorio je Oland.\nIstovremeno, grčki premijer Aleksis Cipras izjavio je da je spreman na kompromis sa evropskim kreditorima i da bi dogovor mogao da bude postignut večeras.\n"Možemo postići dogovor večeras ako sve strane to žele", rekao je Cipras novinarima po dolasku u Brisel.\nDogovor, kako je rekao, dugujemo onima koji Evropu žele ujedinjenu, a ne podeljenu, preneo je "Gardijan".\nSVAĐA MEĐU EVROPLJANIMA\nMeđu ministrima evrozone, koji su uhvaćeni u procep između bacanja novca poreskih obveznika posle lošeg stanja u Grčkoj i otvaranja opasane pukotine u zajedničkoj valuti, izbili su sukobi i polemike pune strasti, na sastanku tokom vikenda, preneo je Rojters.\nJedan učesnik je rekao da je atmosfera tokom protekle noći bila toliko teška "čak nasilna" zbog sukoba stavova nemačkog i francuskog ministra, Volfganga Šojbelea i Mišela Sapina, da je "između njih trebalo pročistiti vazduh" pre nastavka u nedelju, prenosi Rojters.\nŠojble je "ukrstio mačeve" i sa guvernerom Evropske centralne banke (ECB) Marijom Dragijem, odbrusivši italijanskom bankaru: "Ja nisam glup, to je bilo ludo, (kao da je ovo) dečiji vrtić", opisao je jedan izvor atmosferu tokom devet sati pregovora među umornim ministrima, koji imaju već šesti hitan sastanak u tri nedelje.\nIzgledalo je da Šojble i neki drugi favorizuju "Gregzit", naveo je drugi učesnik. Ipak se najjači Evropljanin u sobi - Mario Dragi iz ECB-a najviše protivio rizičnom eksperimentu odsecanja Grčke i prkosio je Šojbleu, prekidajući ga tokom rasprave o teretu grčkog duga, prenela je britanska agencija.\nZa razliku od prethodnih desetak sastanka, koje su imali od kada su očajni Grci zbog nametnutih mera štednje izabrali levičarskog premijera Aleksisa Ciprasa u januaru, neki od najoštrijih diskutanata nisu teške reči razmenjivali sa svojim grčkim kolegom, već jedni sa drugima, navodi Rojters.\n1. Наравно хоће да одрже Грке у дужничком ропству и све им узму па нека народ и даље бира лажњаке на власт као и код нас\n2. Grcka je imala i drugi izlaz


ZA BOLjU BUDUĆNOST - Glas Podrinja\nOpština Krupanj rešava probleme izbeglica\nU maloj sali opštine Krupanj u ponedeljak 8. februara održan je sastanak Saveta za upravljanje migracijama opštine Krupanj na kome je podnet Izveštaj o realizaciji projekata iz Lokalnog akcionog plana (LAP) za unapređenje položaja izbeglih, interno raseljenih i povratničkih lica po osnovu Sporazuma o readmisiji u opštini Krupanj u periodu od 2013. do 2017. godine za 2015. godinu. Bilo je razgovora o sprovođenju Regionalnog podprojekta 5 ““ socijalno stanovanje u zaštićenim uslovima.\nOd poverenika za izbeglice u opštini Krupanj Milana Jovanovića saznajemo da su: „Iz navedenog programa LAP za 2015. godinu prikazane aktivnosti realizovane u tom periodu. Za integraciju izbeglica svakako su najvažniji projekti iz rešavanja problema stanovanja. U 2015. godini opština Krupanj je realizovala tri projekta nabavki i ugradnje građevinskog materijala za dve izbegličke porodice i jednu porodicu interno raseljenih lica u ukupnoj vrednosti od oko 1.250.000 dinara. Pored građevinskog materijala realizovani su i projekti ekonomskog osnaživanja izbeglica kroz dodelu sredstava namenjenih za ekonomske pakete, nabavku mašina i alata, opreme i poljoprivrednih dobara. Svakako najznačajniji projekat je početak realizacije regionalnog stambenog programa u okviru koga se rešavaju problemi izbeglica kroz pružanje usluge socijalnog stanovanja u zaštićenim uslovima izgradnjom pet stambenih jedinica za tu namenu“.\nOpština Krupanj je u okviru svojih obaveza predviđenih ugovorom potpisanim sa Komesarijatom za izbeglice Republike Srbije izvršila svoje aktivnosti formiranjem tima za izgradnju i formiranjem komisije za izbor korisnika. Komisija je donela odluku o raspisivanju javnog poziva za sve zainteresovane korisnike ove usluge koji je otvoren do 9. marta 2015. godine.


Novi virus je smrtonosniji od SARSA - Domino Magazin\nNaslovna Život Zdravi život Novi virus je smrtonosniji od SARSA\nNovi virus je smrtonosniji od SARSA\nNovi virus koji je u Velikoj Britaniji oduzeo već dva života je verovatno smrtonosniji od Sarsa, upozoravaju naučnici. Misteriozni korona virus se pojavio na Bliskom istoku, napada respiratorni sistem i otkriven je pre 6 meseci a do sada je odneo 11 života.\nNova ispitivanja pokazuju da, za razliku od sarsa (Severe Acute Respiratory Syndrome) koji utiče na disajne puteve, novi virus pogađa mnoge organe u telu, ubijajući ćelije ekstremno brzo. Virus mutira tako brzo da bi uskoro mogao da izazove smrtonosnu pandemiju kažu virusolozi!\nOd septembra prošle godine je prijavljeno 17 slučajeva, a većina njih je na Bliskom Istoku. Ove nedelje je sedamdesetrogodišnji muškarac iz Ujedinjenih Arapskih Emirata takođe preminuo od ovog virusa. Primljen je u bolnicu u Minhenu prošle nedelje, a umro u utorak, saopštila je Svetska zdravstvena organizacija.\nTakođe je potvrđeno da je preminuli Britanac putovao ranije u Saudijsku Arabiju i Pakistan. Nije poznato odakle potiče virus, ali naučnici veruju da su izvor slepi miševi. Životinje koje mogu biti domaćini virusa su i majmuni, svinje, pa i zečevi. Naučnici kažu da je novi virus iz iste porodice virusa koji izazivaju uobičajenu prehladu, kao i sarsa koji se raširio po svetu iz Azije krajem 2003, a od kog je umrlo 775 osoba.\nSimptomi korona virusa za koji doktori tvrde da se brzo širi telom u roku od 48 sati od infekcije – uključuju i ozbiljne teškoće sa disanjem, temperaturu, kašalj i upalu pluća. Može da napadne i bubrege, sudeći po lekarima.\nDo sada UN nisu davale posebne savete niti uvele specijalne provere prilikom putovanja u druge zemlje kao tokom epidemije sarsa.\nPrvi prijavljeni slučaj zaraze je bio u Kataru, ali je pre toga ovaj muškarac putovao u Saudijsku Arabiju. Veruje se da je ranije 2012, šezdesetogodišnjak Saudijac umro baš od ovog virusa.


Savez za Srbiju: Vučićeva izjava o celodnevnom policijskom času krajnje opasna\nVesti Autor:Beta30. mar. 202022:33 > 22:41\nSavez za Srbiju (SzS) ocenio je da je izjava predsednika Srbije Aleksandra Vučića o uvođenju celodnevnog policijskog časa zbog epidemije koronavirusa, "krajnje opasna" i da može dovesti do panike među građanima. Iz SNS odgovaraju: prijavite se za volontere.\nSavez za Srbiju je pozvao predsednika Srbije da „ne zloupotrebljava vanredno stanje za sejanje straha među građanima“ ali i da upravljanje krizom „prepusti stručnim ljudima“.\nPredsednik Srbije Aleksandar Vučić izjavio je u nedelju da je spreman da uvede 24-časovnu zabranu kretanja ako građani nastave da ignorišu preporuke da ne izlaze iz svojih domova bez preke potrebe.\nSNS pozvala predstavnike SzS da se prijave kao volonteri\nSrpska napredna stranka (SNS) odbacila je optužbe SzS da najavom pooštravanja zabrane kretanja, vlast širi paniku i pozvala predstavnike SzS da se prijave kao volonteri i pomažu građanima u nabavci namirnica tokom vanrednog stanja.\nNavodeći da su Vlada i predsednik Srbije svaku restriktivnu meru tokom epidemije koronavirusa uveli po preporuci struke i eksperata, naprednjaci su ocenili da su „jedini koji izazivaju paniku, šire lažne vesti i plasiraju dezinformacije upravo predstavnici Đilasovog propalog Saveza“.\n„Niko građanima nije zabranio vodu, niti nabavku osnovnih životnih namirnica, i to je još jedna laž koju SzS plasira. Naprotiv, ova Vlada je obezbedila hranu najsiromašnijim građanima naše zemlje, ali i dodatnu finansijsku pomoć za sve penzionere“, stoji u saopštenju.\nkoronavirusSavez za SrbijuSNSvanredno stanje


RTCG - Radio Televizija Crne Gore - Nacionalni javni servis :: Arsenal :: Spremni na vojnu saradnju s Azerbejdžanom\nBOŠKOVIĆ U BAKUU 24. 09. 2018. 17:38 >> 17:18 0\nBOŠKOVIĆ U BAKUU\nSpremni na vojnu saradnju s Azerbejdžanom\nCrna Gora je spremna za uspostavljanje saradnje sa Azerbejdžanom, posebno na planu vojne industrije, poručio je ministar odbrane Predrag Bošković.\nKako je saopšteno iz Ministarstva odbrane, Bošković se danas u Bakuu sastao sa azerbejdžanskim kolegom Zakirom Hasanovim.\n"Bošković je podvukao spremnost Crne Gore za uspostavljanje saradnje sa Azerbejdžanom, posebno na planu vojne industrije, naglašavajući da odbrambena saradnja treba da prati ukupne odnose dvije zemlje koje karakteriše intenzivan politički dijalog i visok stepen razumijevanja", dodaje se u saopštenju.\nOn je, kako se navodi, istakao podršku Crne Gore teritorijalnom integritetu i suverenitetu Azerbejdžana u skladu sa rezolucijom Ujedinjenih nacija, izražavajući očekivanje mirnog rješenja sukoba u regionu Nagorno-Karabaha u okviru Minsk pregovaračkog procesa.\nZakirov je kazao da su odnosi dvije države utemeljeni na prijateljstvu i uspješnoj ekonomskoj saradnji.\n"Zakirov je čestitao Crnoj Gori na realizaciji spoljno-političkih prioriteta članstvom u NATO, kao i na napretku na putu evropskih integracija", navodi se u saopštenju.\nSagovornici su zaključili da je saradnja Crne Gore i Azerbejdžana sadržajna i kvalitetna, i iskazali uvjerenje da će se ona intenzivirati u narednom periodu i na polju odbrane.\nBošković se zahvalio na pozivu da prisustvuje Internacionalnoj odbrambenoj izložbi "ADEX 2018" koja se od sjutra do četvrtka održava u Bakuu, a koja okuplja veliki broj svjetskih izlagača, lidera u oblasti vojne industrije.\nRiječ je, kako je pojašnjeno iz Ministarstva, o jedinstvenoj platformi za uspostavljanje i jačanje saradnje u oblasti vojne industrije.\nDelegacija tog resora, na čelu sa Boškovićem, obišla je jutros Aleju Mučenika (Alley of Martyrs), memorijalni spomenik posvećen azerbejdžanskim žrtvama palim 1918. i 1990. godine, kao i Počasni konzulat Crne Gore u Bakuu, gdje ih je dočekao počasni konzul Vugar Alijev.\n"Crnogorska delegacija se sastaje sa predstavnicima više izlagača na izloćbi „ADEX 2018“. Razgovara se o potencijalnoj saradnji u okviru prioritetnih aktivnosti Ministarstva i Vojske Crne Gore na polju modernizacije raspoloživih kapaciteta Vojske«, dodaje se u saopštenju.


Vučić deli crkvu, sad napao i Amfilohija – cetinjeinfo.me\nПочетна/Вести/Vučić deli crkvu, sad napao i Amfilohija\n372 Мање од минуте\nPredsednik Srbije Aleksandar Vučić izjavio je da vlasti Crne Gore moraju voditi dijalog u vezi sa spornim Zakonom o slobodi veroispovesti sa Srpskom pravoslavnom crkvom čiji je deo Mitropolija crnogorsko-primorska.\nOn je rekao da je dijalog “uvek lekovit” i dodao da je Srbija spremna da pomogne “po svim pitanjima” u vezi sa situacijom u Crnoj Gori.\nAleksandar Vučić, Foto: Beta/Boris Grdanoski\n– Mi se ne mešamo, ali imam samo jedan strah. Želim da obratite pažnju na jednu stvar, crnogorske vlasti spominju dijalog sa Mitropolijom crnogorskom-primorskom. Oni moraju da razgovaraju sa SPC. Mitropolija crnogorsko-primorska je deo Srpske pravoslavne crkve sa sedištem u Beogradu. Molim SPC da obrati pažnju na to da neko sutra ne bi rekao da naši manastiri pripadaju mitropoliji ili eparhiji – kazao je predsednik Srbije, prenose Vijesti.\nСРБИЈА – Системска пљачка Буковичке бање од стране локалних моћника!


volkswagen | Bosanski.com\nNaslovna Tema "volkswagen"\nNjemački proizvođač automobila Volkswagen planira ukinuti do 4.000 radnih mjesta u svojim pogonima u Njemačkoj nudeći prijevremenu ili djelomičnu mirovinu starijim zaposlenima, što bi moglo koštati nekoliko stotina miliona eura, izjavili su izvori iz kompanije. Volkswagen je naveo da je postigao dogovor s radničkim savjetom za djelomično umirovljenje rođenih 1964. godine, dok je rođenima između […]\nNjemačke antimonopolske vlasti izrekle su kaznu vodećim domaćim proizvođačima automobila – BMW, Volkswagen i Daimler – u ukupnom iznosu od 100 miliona eura, zbog kartelskog udruživanja za potrebe nabavke proizvoda od čelika. Od 2004. do 2013. godine, ovi proizvođači automobila redovno su se sastajali s proizvođačima čelika i drugim kompanijama u lancu dobavljača radi dogovaranja jednakog […]\nMože li Volkswagen doći u BiH? (VIDEO)\nDvanaest zemalja je izrazilo zainteresovanost da u njihovoj zemlji Volkswagen gradi fabriku. Među njima je i BiH, pod uslovom da Njemačka odustane od Turske sa svojom investicijom od milijardu i po eura. Ljudi iz poslovnog svijeta u našoj zemlji kažu, da to nije nemoguće – imajući u vidu istoriju autoindustrije u BiH. I оvaj golf […]\nNjemački automobilski div Volkswagen predstavio je novi logo kojim želi izgraditi imidž kompanije angažirane na zaštiti okoliša i ograditi se od skandala s krivotvorenjem podataka o ispušnim plinovima iz dizel vozila iz 2015. godine, javlja dpa. “Volkswagen je na putu prema mobilnosti bez emisija štetnih plinova za sve”, rekao je menadžer brenda Ralf Brandstaetter. Cilj […]\nGlobalni proizvođači automobila planiraju povećati ulaganja u tehnologiju električnih automobila za 300 milijardi dolara u idućih 10 godina, a gotovo polovina tog iznosa bit će usmjerena u Kinu, pokazuje Reutersova analiza. Kapitalna potrošnja bez presedana najvećim je dijelom potaknuta mjerama vlada širom svijeta kojima se nastoji smanjiti emisija ugljičnog dioksida. Dodatni je motiv daljnji razvoj […]\nPorast profita Volkswagena za 6,8 posto\nIz Volkswagena su saopštili da je njihov profit porastao za 6,8 posto u drugom kvartalu u odnosu na prvi u 2018. godini, uprkos troškovima od 1,6 milijardi eura zbog problema sa zagađenjem dizel vozila. Wolfsburg, njemački proizvođač automobila, saopštio je u srijedu da je neto profit porastao na 3,31 milijardu eura s 3,10 milijardi eura […]\nNakon što je spor zbog otkazanih ugovora eskalirao, Prevent priprema tužbu protiv Volkswagena vrijednu milijarde, izvijestio je “Süddeutsche Zeitung” u izdanju za ponedjeljak. Glasnogovornik Preventa potvrdio je njemačkom listu da će tužba biti podnesena čim bude kompletirana. Ljudi iz industrije govore da je riječ o šteti koja se procjenjuje na dvije milijarde eura, ali tačna […]\n“Volkswagen” špijunirao Hastorov “Prevent”\nList “Bild am Sonntag” piše da je VW špijunirao svoje dobavljače, među kojima su i čelnici bh. “Prevent grupacije”. Kako piše njemački list, VW je u martu 2017. godine angažirao istražiteljsku firmu iz Berlina da prikupi informacije o ukupno 37 “ciljanih osoba”, među kojima su i članovi porodice Nijaza Hastora, vlasnika “Preventa”, i nekoliko rukovodilaca […]


NASTAVILI I MAĐARI Ferencvaroš preko Milunovića i Trujića napravio krupan korak ka tituli - OnlineVesti\nOPLODNJA KOBILA U GRANDU?! Sad smo sve čuli…\nEvo ZAŠTO Marija Šerifović NE NOSI ŽENSKE TORBE!\nNASTAVILI I MAĐARI Ferencvaroš preko Milunovića i Trujića napravio krupan korak ka tituli\nby onlinevesti 23/05/2020, 21:51 336 Views\nFudbaleri Ferencvaroša uspešno su nastavili borbu za titulu šampiona Mađarske posle pauze zbog pandemije koronavirusa. Oni su u subotu na svom terenu savladali Debrecin u 25. kolu šampionata sa 2:1 (2:1).\nPRVENSTVO ESTONIJE: Kvota u MaxBetu na trijumf Flore protiv Trans Narve je 1.55.\nGosti su prvi stigli do prednosti, golom Bodija u 13. minutu, ali nisu uspeli da je sačuvaju. Već posle osam minuta je David Siger izjednačio rezultat, da bi isti igrač potom u 42. minutu doneo i preokret.\nTaj rezultat se više nije menjao do kraja utakmice, a Debrecinu nije pomogao ni nekadašnji fudbaler Crvene zvezde, Luka Milunović, koji je ušao na teren u 77. minutu. Njegov saigrač Nikola Trujić ovog puta je ostao na klupi, baš kao i nekadašnji defanzivac Zvezde Abraham Frimpong, koji nije zaigrao za Ferencvaroš na ovom meču.\nLider šampionata Mađarske je ovim trijumfom povećao prednost na tabeli u odnosu na drugoplasirani MOL Fehervar i ona sada iznosi šest bodova. Ferencvaroš uz to ima i meč manje, pošto u sredu igra sa Ujpeštom, tako da je na dobrom putu da osvoji 31. titulu.


Održan komemorativni skup za dr Sonju Rakočević GracanicaOnline.Info\nOdržan komemorativni skup za dr Sonju Rakočević\n11. januara 2021. 2 min read\nфото: А. Ћуп, ГрачаницаОнлајн\nKomemorativni skup za preminulu dr Sonju Rakočević, pedijatra u KBC Gračanica, održan je jutros u Sali Doma kulture u Gračanici.\nKomemorativni skup za preminulu dr Sonju Rakočević, pedijatra u KBC Gračanica, održan je jutros u Sali Doma kulture u Gračanici. Od dr Sonje, uz prisustvo porodice i prijatelja, oprostio se dr Zvonko Stašević, rečima da je „prestalo da kuca jedno nežno i plemenito srce, nakon velike i neravnopravne borbe.\n„Priča je počela bosonogim detinjstvom uz sestru bliznakinju, na cvetnim livadama kraj Južne Morave i svakog proleća je nizala po jedan biser. Pretvorila se u roman o srećnoj porodici uz supruga Živojina, uz decu Simonidu i Dimitrija, kojima je sebe dala zauvek. I kao i sve velike priče, prešla je u legendu o blistavoj karijeri, trudu, stradanju i humanosti, na mestu oduvek strašnom za postojanje“, emotivno je govorio dr Stašević, zahvalivši se dr Sonji na nesebičnom trudu za svu decu koju je lečila i brizi sa stare i nemoćne koje je neprestano obilazila i lečila.\n„I oprosti nam što nismo umeli da te sačuvamo za neko bolje vreme. Neka te sada anđeli čuvaju i neka nam tvoje veliko delo osvetli put ka danima slobode koju smo zajedno čekali“, poslednji je pozdrav dr Zvonka Staševića.\nDr Sonja Rakočević je iza sebe ostavila decu Simonidu i Dimitrija i muža Živojina. Preminula je nakon jednomesečne borbe sa COVIDOM-19, na Božićno jutro, a sahranjena na dan Svetog Stefana, 9. januara, u porti manastira Svetog Dimitrija u selu Sušici nadomak Gračanice.\nTags: dr. Sonja Rakočević Održan komemorativni skup\nPrevious Danas se slavi Sveti Stefan\nNext “Ekologija” besplatno odnosi smeće posle poplava\n27. oktobra 2021., 09:05


Dug raste - Istinomer\nGuverner NBS o javnom dugu Srbije. (Blic, 28. 9. 2011. godine)\nAkter: Dejan Šoškić\n„Javni dug Srbije poslednjih godina raste i dostigao je granicu koju ne bi smeo da pređe.“\nhttps://www.istinomer.rs/izjava/dug-raste/ 2011-09-29 5 5 0 Istina Istinomer\nDejan Šoškić Dejan Šoškić\nUdeo javnog duga u BDP-u Republike Srbije padao je od 2000. godine, sve do 2008. kada je iznosio 29,2 odsto. Prema podacima Ministarstva finansija i Narodne banke Srbije udeo javnog duga u BDP-u poslednje tri godine raste, a u julu 2011. dostigao je 41,2 odsto.\nI pored toga što se javni dug još letos približio granici od zakonom dozvoljenih 45 odsto BDP-a, država je u septembru prodala evroobveznice. Milijardu dolara, za koliko se država zadužila prodajom evroobveznica, trebalo bi da pokriju budžetski deficit. Novo zaduživanje još više je približilo Srbiju granici visoko zaduženih zemalja.\n„Najnovije zaduživanje države, izdavanjem evroobveznica na međunarodnom tržištu, će povećati javni dug na 43,5 odsto bruto domaćeg proizvoda (BDP) i približiti se gornjoj granici od 45 odsto BDP.“\npredsednik Fiskalnog saveta Pavle Petrović, Blic, 28. 9. 2011. godine\nIstinomer izjavu guvernera Šoškića ocenjuje kao istinitu.\nBDP javni dug budžetski deficit ekonomska politika


SportDC - Vesti - Premijer liga BiH - Za slavlje nedostajao drugi pogodak\nFudbaleri Borca nisu izgubili u šestoj utakmici zaredom u prvenstvu, nakon pet uzastopnih pobeda od kojih su četiri ostvarene bez primljenog gola u nedelju su crveno-plavi igrali nerešeno 1:1 u Doboju kod Kaknja protiv domaće Mladosti. Ovo je drugi jesenji remi dva rivala posle banjalučkih 0:0.\nOvim remijem izabranici trenera Branislava Krunića zadržali su treću poziciju na tabeli što je sjajan plasman za aktuelnog šampiona Republike Srpske koji se odlično snašao po povratku u premijerligašku konkurenciju. Banjalučanima je u Doboju kod Kaknja pripalo prvo, a domaćinu drugo poluvreme.\n-Prvo poluvreme smo dominirali i stvorili još nekoliko prilika, osim postignutog pogotka. Ekipa Mladosti je u tom periodu bila u grču i to smo iskoristili u svoju korist. U drugom poluvremenu smo trebali da nastavimo u istom ritmu i da utakmicu privedemo kraju, ali Mladost je krenula napred i stigla do izjednačenja. Delovali smo fizički umorno, ali rezultat toga je bio i loš teren, i bilo je teško igrati na njemu. Nismo hteli da rizikujemo, hteli smo da sačuvamo taj pogodak, ali nismo uspeli. Posle izjednačenja, Mladost je imala još nekoliko prilika, tako da je na kraju ovaj rezultat i najrealniji – izjavio je Branislav Krunić, trener Borca.\nOn je istakao da su do kraja oba tima mogla da stignu do pobede i da je zadovoljan učinkom u ovoj utakmici.\n-Kako se odvijala utakmica, mislim da smo mogli završiti u svoju korist, jer smo imali dobru priliku u poslednjem minutu, ali mogu biti zadovoljan ovim bodom. Po ko zna koji put se pokazalo nepisano fudbalsko pravilo da kada ne postignete drugi pogodak i rešite utakmicu sledi kazna i ostanete bez celog plena. Nama je nedostajao taj drugi pogodak, ali je dobro sve kada se u tabelu dopisuju bodovi. Sada je pred nama dvonedeljna pauza zbog obaveza reprezentacije u kvalifikacijama za Evropsko prvenstvo 2020. godine i nastojaćemo što bolje da je iskoristimo za finiš jesenje sezone – dodao je strateg Banjalučana.\nPred fudbalerima Borca su još tri jesenje utakmice za bodove, prvo dočekuju mostarski Zrinjski, potom gostuju u zenici kod Čelika, a zavesu na takmičenje spuštaju na svom Gradskom stadionu protiv tuzlanske Slobode.\nBorac plovi ka Evropi


Obradović: Ispitati doktorat Jelene Trivan - Društvo - Dnevni list Danas\nPočetna » Društvo » Obradović: Ispitati doktorat Jelene Trivan\nObradović: Ispitati doktorat Jelene Trivan\nPredsednik Dveri Boško Obradović danas je na Filološkom fakuletu Univerziteta u Beogradu podneo zahtev za utvrđivanje neakademskog ponašanja u doktorskoj disertaciji aktuelne direktorke Služenog glasnika Jelene Trivan.\n8Piše: FoNet 05. decembra 2019. 13.31\nObradović je novinarima ispred Filološkog fakulteta rekao da je uz taj zahtev podneo i sve dokaze koji su mu bili na raspolaganju.\nTako je na pisarnici predat i tekst Nemanje Rujevića objavljen u nedeljniku Vreme, kao i dokaz o tome, kako je Trivan direktno preuzela veći deo Obradovićevog autorskog članaka „Srpsko kolo“ iz knjige „Srpski zavet“ iz 2007. godine.\nPrema Obradovićevim rečima, Trivan nije citirala njegovo ime kao autora u fusnoti ili spisku korišćene literature. „Sada je na potezu Filološki fakultet koji treba da formira nezavisnu komisiju, ta komisija treba da ispita slučaj i da svoj stav, koji će zatim da ide i do Nastavno-naučnog veća fakulteta i daljom procedurom ka Univerzitetu“, rekao je Obradović.\nOn je dodao da je uveren da će epilog biti isti kao i u slučaju ministra finansija Siniše Malog, čiji doktorat je proglašen plagijatom. „To je samo početak, onda idemo dalje: Nebojša Stefanović Jorgovanka Tabaković, Aleksandar Antić, Zoran Đorđević i svi ostali koji su kupili diplome ili plagirali doktorate“, naveo je Obradović.\nOn je poručio da sve diplome zaposlenih u javnom sektoru treba preispitati. „Sve to koči aktuelni minista prosvete Mladen Šarčević“, smatra Obradović kojeg je uvrstio među političke zaštitnike akademskih lopova i kriminalaca. Istakao je da je reč o jednoj obavezujućoj borbi za sve one koji su naporno studirali i učili i da svi oni koji su kupili diplome i plagirali doktorate moraju za to da odgovaraju.\nOn je istakao da nije reč samo o borbi za državno, već i za privatno visoko obrazovanje u Srbiji. Uveren sam da bi prvi korak u svemu tome trebalo da bude hapšenje bivšeg vlasnika univerziteta Megatrend Miće Jovanovića i ukidanje akreditacije toj visokoškolskoj ustanovi koja zapravo služi za prodaju diploma.\nObradović je na kraju konferencije za novinare pokazao fotografiju koju je nedavno okačio i na društvenoj mreži tviter, a na kojoj su direktorka Službenog glasnika Jelena Trivan i Vladimir Beba Popović „uhvaćeni“ u beogradskom restoranu „Grafičar“.\nObradović je Popovića opisao kao glavnog spin doktora i medijskog savetnika Aleksandra Vučića. Prema Obradovićevim rečima, ta fotografija je napravljena dva sata nakon konferencije za novinare 29. novembra, a na kojoj je on izneo nove dokaze o tome da je doktorat Jelene Trivan plagijat.\nBoško Obradović, doktorat, Jelena Trivan\n05. decembra 2019. u 14.12\nNesretni Boško i njegova opsesija tuđim doktoratima ! Napiši ti jedan !\n06. decembra 2019. u 09.54\nNesretna ti. Nemaš ni blagu predstavu šta komentarišeš. Samo si videla ,, Boško Obradović“ i ispalila ovaj nebulozni komentar.\nIli, možda imaš doktorat?\nNaravno da treba ispitati i diplome u Kragujevcu …sram ih bilo sve pravnik do pravnika a nigde zakona….\n05. decembra 2019. u 14.20\nSta je sledece? Pa necemo valjda doktorat po doktorat ispitivati, kasnije da se krene i sa fakultetskim diplomama, jer licno se secam da su neki moji prijatelji u ono vreme DS preko noci postajali akademski gradjani i da su se vrlo lako pozicionirali u javnim preuzecima, fakultet+DS!\nPrijavi šta znaš.\n05. decembra 2019. u 16.56\nHocemo,, , vidis da fali keramicara, konobara vozaca…svi otisli u akademce i drzavnu upravu…\nAli ljudi, kakva je to tema g.đe Trivan, „Biblioteke i kultura“?\n05. decembra 2019. u 22.42\nPošto vec radi ta istrazivanja\nNek se pozabavi Diplomama i Doktoratima ovih njegovih što bi trrbalo da pobede na sledecim izborima\nDa bi Narod znao dali da glasa baš za Opoziciju\nDa bi Narod znao\nDali su Pošteni\nDali su im Diplome i Doktorati sa ocenama Deset i da nisu Plagijat


Uključiti Zapadni Balkan u dijalog o budućnosti Evrope | Centar za evropske politike Uključiti Zapadni Balkan u dijalog o budućnosti Evrope – Centar za evropske politike\nBrisel, 3. maj 2018. – Evropska unija i njene države članice bi trebalo da uključe zemlje Zapadnog Balkana u zajednički dijalog o budućnosti kontinenta, rekao je Srđan Majstorović, predsednik UO CEP-a na panel-diskusiji “EU i Zapadni Balkan: svi složno!” koji je organizovao Centar za evropsku politiku (EPC) iz Brisela.\nUvodnu reč je održao Christian Danielsson, generalni direktor Direktorata Evropske komisije za proširenje i susedsku politiku, koji je u svom govoru istakao da je „Balkan deo Evrope“. On je takođe podvukao da Samit EU-Zapadni Balkan u Sofiji, koji će se održati sredinom maja 2018, nije „samit proširenja, već skup o Zapadnom Balkanu“, prilika da se razgovara o reformama koje su neophodne zemljama ovog regiona.\n“Potrebno je pokazati iskrene napore u reformisanju javne uprave i u borbi protiv korupcije“ naglasio je Danielsson, dodajući da bi u zemljama Zapadnog Balkana „mediji i civilno društvo trebalo da imaju bitniju ulogu”.\nU panel diskusiji koja je sledila, ambasadorka Gergana Karadjova, predstavnica Bugarske u Odboru Evropske unije za politiku i bezbednost, istakla je da uloga Saveta Unije, kojim Bugarska do kraja juna presedava, nije da ubrza proširenje EU, već da ohrabri države u regionu da napreduju u reformama.\nFiona McIlwham, direktorka u Departmanu za Zapadni Balkan u britanskom Ministarstvu spoljnih poslova, naglasila je značaj saradnje zemalja u ovom regionu, ali i saradnje ovog regiona sa ostalim zemljama Evrope, kako bi se uspešno borili protiv terorizma i organizovanog kriminala.\nO značaju regionalne saradnje i saradnje sa EU u rešavanju važnih problema govorio je i Majstorović, koji je izneo očekivanja da će države članice EU prepoznati da je „proširenje Unije strateški važno za stabilnost Evrope“. On je dodao da će „2018. godina biti ključna za ovaj region kada je u pitanju proširenje“.\n„Regionalna saradnja mora biti unapređena u cilju izgradnje novog imidža, imidža uspešnog Zapadnog Balkana, a Evropska unija i njene države članice bi trebalo da pokažu više entuzijazma kada je u pitanju proširenje na ovaj region“, rekao je Majstorović na ovom skupu.


NSinfo: Ukidanje raznih nameta - za 100.000 novih radnih mesta\nUkidanje raznih nameta - za 100.000 novih radnih mesta\nOčekivanja od malih i srednjih preduzeća država ne prati odgovarajućim propisima\nUskoro treba da bude završen registar svih nameta privredi, a do kraja godine i zakon o taksama i naknadama, koji će rasteretiti privredu. Po rečima ministra privrede Gorana Kneževića, u saradnji s ministarstvima državne uprave i finansija, priprema se registar u kojem će se evidentirati sva neporeska i nefiskalna davanja, a zatim će država pokušati da ih smanji na razumnu meru da bi omogućila privredi da što bolje i lakše funkcioniše.\nU Srbiji posluje 350.000 malih i srednjih preduzeća, koja zapošljavaju 850.000 radnika, a Vlada od njih očekuje da budu nosilac ekonomskog razvoja koji će do 2020. godine zaposliti još 100.000 ljudi. Međutim, tolika očekivanja od malih i srednjih preduzeća država ne prati odgovarajućim propisima koji bi im olakšali rad, već ih „guše” stotine nameta. Naime, u Srbiji postoji gotovo 250 neporeskih taksi, a za svaku petu privrednici ne znaju koliko će da plate naredni put jer se one razlikuju od opštine do opštine.\nPo rečima izvršne direktorke NALED-a Violete Jovanović, privrednici i građani Srbije plaćaju stotine nameta čija cena varira u zavisnosti od grada i opštine, a Međunarodni monetarni fond traži od naše države da te takse ujednači i da one budu na jednom mestu. Dodaje da studija o parafiskalnim nametima, koju je NALED izradio u saradnji s USAID-ovim BER projektom, utvrdila je 371 neporesko davanje, od čega su najmanje 179 parafiskalni nameti.\n– Tom temom se bavimo već pet godina i imamo konkretna rešenja koja smo predložili Vladi Srbije – rekla je Violeta Jovanović. – Predlažemo reformu u pet koraka, pre svega uvođenjem javnog registra i zakona o taksama. Parasifkalni nameti su doprineli tome da Srbija lane izgubi 13.580 malih i srednjih preduzeća i 35.290 preduzetničkih radnji.\nOna ističe da postoji otpor lokalnih samouprava za ukidanje opštinskih parafiskalnih nameta, što je, kako kaže, očekivano jer u tome vide gubitak sigurnog prihoda od kojeg pune opštinske kase. Međutim, neke sredine su pravo da određuju iznose parafiskalnih nameta privrednicima zloupotrebile pa su firmarine višestruko povećale. Zakon o taksama i naknadama trebalo bi da ujednači iznos naknada na nivou opština i uvede pravilo po kojem bi se za jednu uslugu plaćala jedna taksa. U Ministarstvu finansija najavljuju do kraja ove godine značajne promene u toj oblasti, koje će najzad ujednačiniti visinu naknada koje lokalne samouprave naplaćuju privrednicima i ukinuti značajan broj nameta. Prvi put će ta oblast biti regulisana jednim zakonom, a sada je predmet desetina republičkih propisa i brojnih podzakonskih akata. Tim zakonom grupisaće se naknade, način utvrđivanja njihove visine, kontrolisaće se naplata i omogućiti viši stepen finansijske discipline. Na kraju, on će stati na put lokalnim samoupravama, koje su neretko uvodile skrivene poreze kojima su dodatno punile budžete.\nSada najviše takse, čiji su iznosi šestocifreni, plaćaju kompanije koje posluju u sektorima proizvodnje i prometa naoružanja i eksplozivnih materijala, transporta, zaštite, zaštite životne sredine, rudarstva i autorskih prava. Svi privrednici, bez obzira na to čime se bave, sada plaćaju taksu za navodnjavanje. Ili, ekološku taksu, osim privrede, plaćaju i škole, ali samo privatne. Najmanja republička administrativna taksa trenutno iznosi 70 dinara, a najveća 748.720. Ukoliko u nazivu firme ili radnje ima i reč „Srbija”, vlasnici za to plaćaju dodatnih 474.800 dinara. Privrednici se žale i na to što plaćaju nekoliko puta skuplje priključenje na gasovodnu mrežu, grejanje, struju, vodu...\nŠest predloga NALED-a\nNALED predlaže uređenje pravnog sistema kroz osnivanje javnog registra neporeskih nameta, ukidanje duplih taksi, odnosno plaćanja više taksi po istom osnovu, usklađivanje visine taksi s cenom pružene usluge, doslednu primenu Zakona o budžetskom sistemu, uvođenje jasnog mehanizma kontrole za propisivanje novih nameta, elemenata tih nameta i trošenja novca prikupljenog po tom osnovu i vraćanje prihoda lokalnim samoupravama koji im po prirodi stvari pripadaju.


Republike Srbije - 21.09.2020 20:24:17\nVulkanske erupcije nisu tako česte, posebno u našoj neposrednoj okolini. Ipak, kada se dese, imaju dalekosežne posledice na vazdušni saobraćaj, a neke od njih mogu uticati kako na letenje u našem vazdušnom prostoru, tako i na naše vazduhoplove.\nPrimer erupcije koja je nekoliko dana poremetila sve vidove saobraćaja, a naročito vazdušni saobraćaj u Evropi i šire, bila je erupcija islandskog vulkana Eyjafjallajokull, u aprilu 2010. godine. Uticaji ove erupcije, i iz nje nastalih oblaka vulkanskog pepela, osetili su se i u vazdušnom prostoru Republike Srbije.\nNaše uputstvo, slično tome, daje generalne smernice za postupanje vazduhoplovnih i drugih subjekata u Republici Srbiji u opasnoj situaciji koja je povezana sa prisustvom vulkanskog pepela, kako u vazdušnom prostoru Republike Srbije tako i u vazdušnim prostorima drugih zemalja u kojima se nađu naši vazduhoplovi:\nUputstvo za postupke u slučaju kontaminacije vazdušnog prostora vulkanskim pepelom\n(DCV-DIR-UP-901ASM, V3.0 od 27. 12. 2018. godine)


Promocija Vaše firme u Rusiji | TIK RF\nPromocija Vaše firme u Rusiji\nTIK RF Vam pomaže da promovišete Vašu firmu, robu i usluge, na ciljnom tržištu u Ruskoj Federaciji. Promocija kompanije obuhvata različite aktivnosti, koje se obavljaju po sledećem redosledu:\nKlijent dostavlja paket dokumenata na ruskom i engleskom jeziku koji sadrži prijavu, rezime kompanije, detaljan opis traženih ili predloženih roba i usluga, kao i osnovnih potreba koje je potencijalni ruski partner dužan da zadovolji.\nTrgovinsko-industrijska komora Ruske Federacije i strane koje su pozvane da učestvuju u datom procesu usaglašavaju sadržaj, redosled i rok obrade zahteva.\nNakon dobijanja neophodnih dokumenata, Trgovinsko-industrijska komora RuskeFederacije određuje optimalnu varijantu promocije strane kompanije i strana koje su pozvane da učestvuju u datom procesu, među kojima mogu biti: lokalne ruske trgovinsko-industrijske komore, regionalne vlasti, udruženja, unije, asocijacije preduzetnika, ruski partneri Trgovinsko-industrijske komore Ruske Federacije, druge organizacije i kompanije.\nProsleđivanje relevantnih zahteva i predstavljanje interesa klijenta u slučaju potrebe za vođenjem preliminarnih pregovora sa gore pomenutim organizacijama i kompanijama.\nDostavljanje izveštaja klijentu o odrađenom poslu, uz prilaganje korespondencije između Trgovinsko-industrijske komore Ruske Federacije i strana koje su učestvovale u datom procesu.


Turistička agencija Odeon World Travel, Kneza Miloša 84, Beograd (Savski Venac) | PlanPlus.rs\nT: 011/366‑0222, 366‑0999\nMore i letovanje\nPlaninski turizam i zimovanje\nOdeon World Travel je jedna od vodećih turističkih agencija u Srbiji, sa svojim dugogodišnjim iskustvom i zahvaljujući visoko profesionalnom osoblju kojem je na prvom mestu zadovoljni putnik, agencija se istakla u organizaciji putovanja. Agencija Odeon World Travel je fokusirana na stalno unapredjenje poslovanja i praćenje novih svetskih trendova u oblasti turizma kako bi svaki program bio jedinstven i prilagođen željama i zahtevima putnika u duhu naših slogana “Ključ za sva vaša putovanja” i “Svaki put nova priča”.\nTuristička agencija Odeon World Travel organizuje sve vrste putovanja, samo u ponudi za letovanje nalazi se preko osam stotina hotela na 50-ak destinacija širom Mediterana, a prema najpopularnijim destinacijama Italiji, Španiji, Grčkoj, Egiptu i Turskoj organizovani su direktni čarter letovi.\nOdeon World Travel je u turističkom svetu Srbije prva agencija koja je promovisala terme kao mesto uživanja i da kraći ili duži boravak u njima može biti pravi doživljaj za porodice, grupe i timove. Zahvaljujući dobroj organizaciji i partnerima iz Vrdnika, Olimija, Čateža, Krke, Rimskih termi, Laškog i mađarskih termi, napravljen je jedinstven Wellness & Spa program po kome je agencija poznata.\nZimska ponuda je takođe, bogata i obuhvata Srbiju, Bosnu, Sloveniju, Bugarsku, Austriju, Italiju, Švajcarsku i Francusku, organizovanim ili sopstvenim prevozom.\nU ponudi agencije su city break aranžmani po Evropi i svetu, putovanja u daleke i egzotične zemlje, organizacija seminara i kongresa, putovanja po Srbiji, krstarenja, prodaja avio karata, kao i organizacija jedinstvenih putovanja na upit vođena našim preporukama i savetima.\nU vreme digitalizacije, kako bi korisnicima uštedeli vreme i kako bismo olakšali pristup svojim uslugama, na novom i modernom sajtu korisnici mogu pogledati kompletnu ponudu agencije i pronaći informacije o željenim destinacijama.\nKljuč našeg poslovanja je u sposobnosti da razmišljamo unapred, a uz veliku pomoć koleginica i kolega iz 9 poslovnica koje se nalaze u Beogradu, Novom Sadu, Aranđelovcu, Velikoj Plani i Pančevu kao i velikom broju saradnika razvijamo i sprovodimo stvaranje novih ponuda, održavajući kvalitet usluge.\nSvaki naš program prodrazumeva inovativnost i prepoznatljivost na tržištu, a najbolji pokazatelj našeg uspeha je preko 200.000 zadovoljnih putnika koji su u prethodnom periodu koristili usluge agencije Odeon World Travel i ispunili svoj turistički san.